open-index/open-wikipedia-markdown huggingface dataset:
പഞ്ചചാമരം

**പഞ്ചചാമരം**: ഒരു സംസ്കൃതവർണ്ണവൃത്തം. അഷ്ടി എന്ന ഛന്ദസ്സിൽ പെട്ട (ഒരു വരിയിൽ 16 അക്ഷരങ്ങൾ) സമവൃത്തം.

## ലക്ഷണം

ലക്ഷണം മലയാളത്തിൽ:

ലക്ഷണം സംസ്കൃതത്തിൽ:

ഛന്ദശ്ശാസ്ത്രപ്രകാരം  “ജ ര ജ ര ജ” എന്നീ ഗണങ്ങളും ഒരു ഗുരുവും  വരുന്ന വൃത്തമാണു പഞ്ചചാമരം. ഈ വൃത്തത്തിന്റെ ലക്ഷണം നൽകിയിരിക്കുന്നതുതന്നെ ഇതേവൃത്തത്തിലാണ്.

ലഘു, ഗുരു, ലഘു, ഗുരു എന്നിങ്ങനെ 16 അക്ഷരങ്ങൾ ലഘുവും ഗുരുവും ഇടവിട്ടു് ഈ വൃത്തത്തിൽ വരുന്നു. അതിനാൽ ഈ ലക്ഷണവും വൃത്തമഞ്ജരിയിൽ ഉണ്ടു്.
 

ഇതിന് വേറൊരു ലക്ഷണം കൂടിയുണ്ട്.

## ഉദാഹരണങ്ങൾ
ഉദാ:-1
* സിസ്റ്റർ മേരി ബനീഞ്ജയുടെ *ലോകമേ യാത്ര* എന്ന കവിതയിൽ നിന്നു്.

ഉദാ:-2
* ശങ്കരാചാര്യർ ധാരാളം സ്തോത്രങ്ങൾ ഈ വൃത്തത്തിൽ എഴുതിയിട്ടുണ്ടു്. ഒരു ഗണപതീസ്തുതിയിൽ നിന്നു്:

ഉദാ:-3
* രാവണൻ എഴുതിയെന്നു് ഐതിഹ്യങ്ങൾ പറയുന്ന ശിവതാണ്ഡവസ്തോത്രം ഈ വൃത്തത്തിലാണു്. അതിലെ ഒരു ശ്ലോകം:

## സവിശേഷതകൾ
ഗാനാത്മകമായ വൃത്തങ്ങളിൽ പ്രമുഖമാണ് പഞ്ചചാമരം. പഞ്ചചാമരത്തിൽ രചിച്ച ശ്ലോകങ്ങൾ അതീവമന്ദതാളത്തിലും മന്ദതാളത്തിലും മധ്യമതാളത്തിലും ദ്രുതതാളത്തിലും അതിദ്രുതതാളത്തിലും മനോഹരമായി ചൊല്ലാൻ സാധിക്കും. ശിവതാണ്ഡവസ്തോത്രത്തിലെ ശ്ലോകങ്ങൾ (ഉദാ:- ജടാടവീഗളജ്ജലപ്രവാഹപാവിതസ്ഥലേ,ഗളേऽവലംബ്യ ലംബിതാം ഭുജംഗതുംഗമാലികാം..) അതിദ്രുതതാളത്തിലും  "മുദാ കരാത്തമോദകം, സദാ വിമുക്തി സാധകം..." എന്നശ്ലോകം മധ്യമതാളത്തിലുമാണ് സാധാരണ ആലപിക്കുന്നത്.

## അവലംബം


## പുറം കണ്ണികൾ
* മലയാള സർവവിജ്ഞാനകോശം - ദ്രാവിഡവൃത്തങ്ങൾ

വർഗ്ഗം:സമവൃത്തങ്ങൾ
വർഗ്ഗം:അഷ്ടി ഛന്ദസ്സ്
അമൽ നീരദ്

ചലച്ചിത്രസംവിധായകൻ, ഛായാഗ്രാഹകൻ എന്നീ നിലകളിൽ പ്രവർത്തിക്കുന്നു. എറണാകുളം സ്വദേശിയാണ്.

## ആദ്യകാലം
എറണാകുളം മഹാരാജാസ് കോളേജിലെ മുൻ അദ്ധ്യാപകനും എഴുത്തുകാരനുമായ സി.ആർ ഓമനക്കുട്ടന്റെ മകൻ. മഹാരാജാസ് കോളേജിൽ തൊണ്ണൂറുകളുടെ ആദ്യ പകുതിയിൽ ചലച്ചിത്ര ഭ്രമവുമായി നടന്ന സംഘത്തിൽ അംഗമായിരുന്നു അമൽ. ഛായാഗ്രാഹകൻ രാജീവ് രവി, യുവ സംവിധായകരായ അൻവർ റഷീദ്, വിനോദ് വിജയൻ തുടങ്ങിയവർ ഈ കൂട്ടായ്മയിൽനിന്നാണ് ചലച്ചിത്ര രംഗത്തേക്ക് വളർന്നത്. അമൽ രണ്ടു തവണ കോളേജ് യൂണിയൻ ചെയർമാനുമായിരുന്നു.

## സിനിമാ പഠനം
കൊൽക്കത്തയിലെ സത്യജിത്ത് റായ് ഫിലിം ഇൻസ്റ്റിറ്റ്യൂട്ടിൽ വിദ്യാർത്ഥിയായിരിക്കെത്തന്നെ അമൽ ഛായാഗ്രഹണത്തിൽ മികവു തെളിയിച്ചു. മീനാ ഝാ എന്ന ഡിപ്ളോമാ ചിത്രത്തിൽ അമൽ ഒരുക്കിയ ദൃശ്യങ്ങൾ ദേശീയ ചലച്ചിത്ര അവാർഡ്‌ ജൂറിയുടെ പ്രത്യേക പരാമർശം നേടി.

പിന്നീട്‌ ഗോഥേ ഇൻസ്റ്റിറ്റ്യൂട്ടിന്റെ സ്കോളർഷിപ്പോടെ ബെർലിനിലെ കോൺറാഡ്‌ വോൾഫ്‌ ഹായ്‌ ഫിലിം സ്കൂളിൽ ഉപരിപഠനം നടത്തി. മടങ്ങിയെത്തിയശേഷം മ്യൂസിക്ക് ആൽബങ്ങളും പരസ്യ ചിത്രങ്ങളും ചെയ്തുകൊണ്ടിരിക്കുന്പോഴാണ് രാംഗോപാൽ വർമയുടെ സിനിമാ നിർമ്മാണ കമ്പനിയായ ഫാക്ടറിയിൽ അവസരം ലഭിച്ചത്.

## സിനിമയിൽ
രാംഗോപാൽ വർമ നിർമിച്ച്‌ രോഹിത് ജുഗ്‌രാജ്‌ സംവിധാനം ചെയ്ത ജെയിംസ് എന്ന ചിത്രത്തിലൂടെ ബോളിവുഡിൽ ഛായാഗ്രാഹകനായി അരങ്ങേറ്റം കുറിച്ചു. ചിത്രം ബോക്സ്‌ ഓഫീസിൽ കാര്യമായ വിജയം നേടിയില്ലെങ്കിലും അമലിന്റെ ഛായാഗ്രഹണ മികവ് ചർച്ചാവിഷമായി.

രഞ്ജിത്ത് സംവിധാനം ചെയ്ത ബ്ളാക്കിലൂടെ മലയാള സിനിമയിൽ അരങ്ങേറ്റം കുറിച്ചു. ബ്ലാക്കിന്റെ ടേക്കുകളും ശ്രദ്ധ പിടിച്ചുപറ്റി. ജെയിംസിനു ശേഷം താൻ സംവിധാനം ചെയ്ത ശിവ എന്ന ചിത്രത്തിനും രാംഗോപാൽ വർമ അമലിനെയാണ്‌ കാമറ ഏൽപ്പിച്ചത്‌.

അമലിന്റെ പ്രതിഭ തിരിച്ചറിഞ്ഞ നടൻ മമ്മൂട്ടി സംവിധാന രംഗത്തേക്ക്‌ ചുവടുവെക്കാനുള്ള നീക്കത്തിന്‌ നിറഞ്ഞ മനസോടെയാണ്‌ പിന്തുണ നൽകിയത്‌.മമ്മൂട്ടി നായകനാകുന്ന ബിഗ് ബി എന്ന ചിത്രത്തിലൂടെയാണ് അമൽ സംവിധായകന്റെ കുപ്പായമണിയുന്നത്. ഈ ചിത്രത്തിന്റെ കഥ എഴുതിയിരിക്കുന്നതും അമൽ ആണ്. പിന്നീട് മോഹൻലാൽ നായകനായ *സാഗർ ഏലിയാസ് ജാക്കി* എന്നൊരു ചിത്രവും ഇദ്ദേഹം സം‌വിധാനം ചെയ്തു.പൃഥ്വിരാജ് നായകൻ ആയ അൻവർ ആണ് അതിനു ശേഷം അമൽ നീരദ് സംവിധാനം ചെയ്തത്. പിന്നീട് ചെയ്ത മൾട്ടി സ്റ്റാർ ചിത്രം ആയ ബാച്ചിലർ പാർട്ടി മലയാളത്തിലെ അന്നേ വരെയുള്ള രീതികളെ മാറ്റി മറിച്ച സിനിമയാണ്.

ഭീഷ്മപർവ്വം ആണ്‌ അവസാനം പുറത്തിറങ്ങിയ ചിത്രം.

## സംവിധാനം ചെയ്ത ചലച്ചിത്രങ്ങൾ
* ബിഗ് ബി (2007)
* സാഗർ എലിയാസ് ജാക്കി റീലോഡഡ് (2009)
* അൻവർ (2010)
* ബാച്ച്‌ലർ പാർട്ടി (2012)
* കുള്ളന്റെ ഭാര്യ (5 സുന്ദരികൾ) (2013)
* ഇയ്യോബിന്റെ പുസ്തകം (2014)
* കോമറേഡ് ഇൻ അമേരിക്ക (സി.ഐ.എ) (2017)
* വരത്തൻ (2018)
* ഭീഷ്മ പർവ്വം (2022)
* ബോഗയ്ൻവില്ല (2024)

## പുരസ്കാരങ്ങൾ
2014 - മികച്ച ഛായാഗ്രാഹകനുള്ള കേരളസംസ്ഥാന ചലച്ചിത്രപുരസ്കാരം

## ഇതും കാണുക
* അമൽ നീരദ് സംവിധാനം ചെയ്ത ചിത്രങ്ങളുടെ വിക്കിപീഡിയ വർഗ്ഗീകരണം

## അവലംബം


വർഗ്ഗം:മലയാളചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്രഛായാഗ്രാഹകർ
വർഗ്ഗം:മികച്ച ഛായാഗ്രാഹകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1976-ൽ ജനിച്ചവർ
വർഗ്ഗം:ഒക്ടോബർ 7-ന് ജനിച്ചവർ
വർഗ്ഗം:ചലച്ചിത്ര ദമ്പതികൾ
കണ്വാതീർത്ഥ ബീച്ച് റിസോർട്ട്

കേരളത്തിലെ കാസർഗോഡ് ജില്ലയിലെ ഒരു വിനോദസഞ്ചാര കേന്ദ്രമാണ് **കണ്വാതീർത്ഥ ബീച്ച് റിസോർട്ട്**. മഞ്ചേശ്വരത്തിനു 4 കിലോമീറ്റർ വടക്കായി ആണ് കണ്വാതീർത്ഥ ബീച്ച് റിസോർട്ട് സ്ഥിതിചെയ്യുന്നത്. മനോഹരവും വൃത്തിയായി സൂക്ഷിച്ചിരിക്കുന്നതുമായ ഈ ബീച്ച് 4 കിലോമീറ്റർ നീളം ഉള്ളതാണ്. അര കിലോമീറ്റർ വീതിയുള്ള ഈ കടൽത്തീരം കടൽ നിർമ്മിച്ച ഒരു നീന്തൽക്കുളത്തിനു സമാനമാമാണ്. 

## അവലംബം

*കാസർഗോഡ് എൻ.ഐ.സി. വെബ് വിലാ‍സം

വർഗ്ഗം:കേരളത്തിലെ കടൽത്തീരങ്ങൾ
മായിപ്പാടി കൊട്ടാരം

കേരളത്തിലെ കാസർഗോഡ് ജില്ലയിലാണ് **മായിപ്പാടി കൊട്ടാരം (Maipady Palace)**. കുമ്പള രാജാക്കന്മാരുടെ ആസ്ഥാനമായിരുന്നു മായിപ്പാടി. കാസർഗോഡ്-പെർള റോഡിൽ കാസർഗോഡ് പട്ടണത്തിൽ നിന്നും ഏകദേശം 8 കിലോമീറ്റർ അകലെയായി ആണ് ഈ കൊട്ടാരം സ്ഥിതിചെയ്യുന്നത്. മധൂർ നിന്ന് 3 കിലോമീറ്റർ അകലെയാണ് മായിപ്പാടി കൊട്ടാരം.

ഇവിടെയായിരുന്നു മായിപ്പാടിയിലെ അവസാനത്തെ രാജാവായിരുന്ന വെങ്കടേശ വർമ്മ രാജ ജീവിച്ചിരുന്നതും രാജ്യം ഭരിച്ചിരുന്നതും. കുമ്പള സീമ എന്നായിരുന്നു ഈ രാജ്യം പണ്ട് അറിയപ്പെട്ടിരുന്നത്. 1994 ജൂൺ 10-നു അദ്ദേഹം അന്തരിച്ചു. വടക്ക് മഞ്ചേശ്വരം മുതൽ തെക്ക് ചന്ദ്രഗിരിപ്പുഴ വരെയും പടിഞ്ഞാറ് മൊഗ്രാൽ മുതൽ (അറബിക്കടലിന് അടുത്ത്) കിഴക്ക് പശ്ചിമഘട്ടത്തിന്റെ താഴ്വാരത്തിലുള്ള അടൂർ വരെയും ഈ രാജ്യത്തിൽ ഉൾപ്പെട്ടിരുന്നു. സ്വാതന്ത്ര്യ ലബ്ധിയോടെ ഈ നാട്ടുരാജ്യം ഇന്ത്യയിൽ ലയിച്ചു.

## അവലംബം

*കാ‍സർഗോഡ് എൻ.ഐ.സി. വെബ് വിലാസം
*വിക്കിമാപ്പിയ
*കേരള ടൂറിസം വെബ്സൈറ്റ്

വിഭാഗം:കേരളത്തിലെ കൊട്ടാരങ്ങൾ
ജനുവരി 6

ഗ്രിഗോറിയൻ കലണ്ടർ പ്രകാരം **ജനുവരി 6** വർഷത്തിലെ 6-ആം ദിനമാണ്. വർഷാവസാനത്തിലേക്ക് 359 ദിവസങ്ങൾ കൂടിയുണ്ട് (അധിവർഷങ്ങളിൽ 360).

## ചരിത്രസംഭവങ്ങൾ

* 1791 &ndash; കൊച്ചിരാജാവ് ശക്തൻ തമ്പുരാൻ ഈസ്റ്റ് ഇൻഡ്യാ കമ്പനിയുമായി കരാറുണ്ടാക്കി.
* 1838 &ndash; സാമുവൽ മോഴ്സ് ഇലട്രിക്കൽ ടെലിഗ്രാഫ് വിജയകരമായി പരീക്ഷിച്ചു.
* 1912 - ന്യൂ മെക്സിക്കോ 47 ാം യുഎസ് സംസ്ഥാനമായി അംഗീകരിച്ചു.
* 1950 &ndash; ഫ്രഞ്ച് അധീനപ്രശ്നമായ പോണ്ടിച്ചേരി, കാരയ്ക്കൽ, മയ്യഴി, യാനം എന്നീ പ്രദേശങ്ങൾ ഇന്ത്യയിൽ ലയിച്ചു.
* 1989 - പ്രധാനമന്ത്രി ഇന്ദിരാഗാന്ധിയുടെ വധത്തിൽ ഗൂഢാലോചനയ്ക്കായി സത്വന്ത് സിംഗും കഹർ സിങ്ങിനും വധശിക്ഷ വിധിച്ചു. രണ്ടുപേർ അതേ ദിവസം തന്നെ വധിക്കപ്പെടുന്നു.
* 2001 -  2000-ത്തിലെ അമേരിക്കൻ പ്രസിഡന്റ് തിരഞ്ഞെടുപ്പിലെ വിജയിയായ ജോർജ്ജ് ഡബ്ല്യു. ബുഷ് യുഎസ് കോൺഗ്രസ് അംഗീകാരം നൽകി.
* 2005 - സൗത്ത് കരോലിനയിലെ ഗ്രാനൈറ്റ് വില്ലയിൽ ട്രെയിൻ കൂട്ടിയിടിച്ച് 60 ടൺ ക്ലോറിൻ വാതകം ചോർന്നു.
* 2017 - അമേരിക്കൻ പ്രസിഡന്റ് തിരഞ്ഞെടുപ്പിലെ വിജയിയായ ഡൊണാൾഡ് ട്രംപിന് യുഎസ് കോൺഗ്രസ് അംഗീകാരം നൽകുന്നു.


## ജനനം
* 1887 &ndash; എം.സി. ജോസഫ്, യുക്തിവാദി, ചിന്തകൻ
* 1959 &ndash; കപിൽ ദേവ്, ഇന്ത്യൻ ക്രിക്കറ്റ് താരം
* 1966 &ndash; എ.ആർ. റഹ്‌മാൻ, സം‌ഗീതസം‌വിധായകൻ, ഗായകൻ, സംഗീത നിർമാതാവ്, ഉപകരണ സംഗീത വാദകൻ

## മരണം
* 1847 &ndash; ത്യാഗരാജ സ്വാമികൾ, കർണ്ണാടക സംഗീതാചാര്യൻ
* 1852 &ndash; ലൂയി ബ്രെയിലി, ബ്രെയ്‌ലി സമ്പ്രദായത്തിന്റെ ഉപജ്ഞാതാവ്
* 1987 &ndash; എൻ.എൻ. കക്കാട്, മലയാള കവി
* 2007 &ndash; മയിലമ്മ, പ്ലാച്ചിമടയിലെ കൊക്കോകോള വിരുദ്ധ സമര നായിക

## മറ്റു പ്രത്യേകതകൾ

വർഗ്ഗം:ജനുവരി 6
കാസർഗോഡ് മല്ലികാർജ്ജുന ക്ഷേത്രം

കേരളത്തിലെ കാസർഗോഡ് പട്ടണത്തിന്റെ ഹൃദയഭാഗത്തായി ആണ് മല്ലികാർജ്ജുന ക്ഷേത്രം സ്ഥിതിചെയ്യുന്നത്. ഈ ക്ഷേത്രത്തിലെ ഉത്സവവും യക്ഷഗാനവും പ്രശസ്തമാണ്. ശിവൻ ആണ് ഈ ക്ഷേത്രത്തിലെ പ്രധാന പ്രതിഷ്ഠ. ഇവിടത്തെ വാർഷികോത്സവം മാർച്ച് മാസത്തിലാണ് നടക്കുന്നത്. അഞ്ചു ദിവസം നീണ്ടുനിൽക്കുന്ന ഈ ഉത്സവത്തിൽ ധാരാളം ജനങ്ങൾ പങ്കെടുക്കുന്നു. ഇവിടത്തെ ശിവവിഗ്രഹത്തെ അർജ്ജുനൻ ആരാധിച്ചിരുന്നതായി ആണ് ഐതിഹ്യം.

## അവലംബം
*കാസർഗോഡ് . നെറ്റ്
*കാസർഗോഡ് എൻ.ഐ.സി വെബ് വിലാസം

വർഗ്ഗം:കാസർഗോഡ് ജില്ലയിലെ ക്ഷേത്രങ്ങൾവർഗ്ഗം:കേരളത്തിലെ ശിവക്ഷേത്രങ്ങൾ
നെല്ലിക്കുന്ന് മോസ്ക്

കേരളത്തിലെ കാസർഗോഡ് ജില്ലയിൽ ആണ് പ്രശസ്തമായ നെല്ലിക്കുന്ന് മോസ്ക്. കാസർഗോഡ് പട്ടണത്തിനു വളരെ അടുത്താണ് ഈ മോസ്ക്. ഇവിടത്തെ ഉറൂസ് ആയിരക്കണക്കിന് വിശ്വാസികളെ ആകർഷിക്കുന്നു. നവംബർ മാസത്തിന്റെ രണ്ടാം പകുതിയിൽ നടക്കുന്ന നേർച്ച ഉത്സവം ഒരാഴ്ച നീണ്ടുനിൽക്കുന്നു. 

## അവലംബം
*കാസർഗോഡ് എൻ.ഐ.സി. വെബ് വിലാസം

വർഗ്ഗം:കാസർഗോഡ് ജില്ലയിലെ മുസ്ലീം പള്ളികൾ
തലശ്ശേരി ജുമാ മസ്ജിദ്

right|thumb|200px|തലശ്ശേരി പള്ളി

കേരളത്തിലെ കണ്ണൂർ ജില്ലയിലെ തലശ്ശേരി പട്ടണത്തിന്റെ ഹൃദയഭാഗത്ത് ആണ് തലശ്ശേരി ജുമാ മസ്ജിദ്, അഥവാ തലശ്ശേരി പള്ളി സ്ഥിതിചെയ്യുന്നത്. ജില്ലയിലെ ഏറ്റവും മനോഹരമായ പള്ളികളിൽ ഒന്നാണ് ഈ പള്ളി. ആയിരത്തിലേറെ വർഷം പഴക്കം ഉണ്ടെന്നു വിശ്വസിക്കപ്പെടുന്ന ഈ പള്ളി ഇന്തോ-സരസൻ വാസ്തുവിദ്യാ ശൈലിയിൽ നിർമ്മിച്ചതാണ്. കേരളത്തിൽ ആദ്യമായി ഈദ് ഗാഹ് സംഘടിപിച്ചത് ഇവിടെയാണ്. തലശ്ശേരി സ്റ്റേഡിയത്തിനു അഭിമുഖമായാണ് ഈ പള്ളി നിലകൊള്ളുന്നത്‌.

## അവലംബം

*കണ്ണൂർ എൻ.ഐ.സി. വെബ് വിലാസം 

വർഗ്ഗം:കണ്ണൂർ ജില്ലയിലെ മുസ്ലീം പള്ളികൾ
മാടായി പള്ളി

കേരളത്തിലെ കണ്ണൂർ ജില്ലയിലെ മാടായി ഗ്രാമത്തിൽ പഴയങ്ങാടി ടൌണിൽ സ്ഥിതിചെയ്യുന്ന മുസ്‌ലിം പള്ളിയാണ് **മാടായി പള്ളി**. ചേരമാൻ ജുമാ മസ്ജിദ്, മാലിക് ഇബിൻ ദീനാർ പള്ളി എന്നിവയ്ക്ക് ശേഷം കേരളത്തിൽ പണികഴിപ്പിക്കപ്പെട്ട മൂന്നാമത്തെ മുസ്‌ലിം പള്ളിയാണ് ഇത് എന്ന് കരുതുന്നു. പുരാതനവുമായ ഈ പള്ളി നിർമ്മിച്ചത് മാലിക് ഇബിൻ ദിനാർ ആണെന്നാണ് വിശ്വാസം. ക്രിസ്തുവർഷം 1123-ൽ ആണ് ഈ പള്ളി നിർമ്മിച്ചത് എന്ന് പറയപ്പെടുന്നു. 

ഈ മോസ്കിലെ ഒരു വെളുത്ത മാർബിൾ പാളി മെക്കയിൽ‍ നിന്നും മാലിക് ഇബിൻ ദിനാർ കൊണ്ടുവന്നത് ആണെന്നാണ് വിശ്വാസം. മുഹമ്മദ് നബിയുടെ ശിഷ്യനായ മാലിക് ഇബിൻ ദിനാർ പ്രവാചകന്റെ വചനം പ്രചരിപ്പിക്കുവാനായി ഇന്ത്യയിൽ എത്തി. ഈ പള്ളി പുനരുദ്ധരിച്ച ഒരു അറബി വിശുദ്ധന്റെ ഖബറും ഈ പള്ളിയോടു ചെർന്നുണ്ട്. കണ്ണൂരിലെ ഒരു പ്രധാന ആകർഷണമാണ് ഈ പള്ളി. കേരളത്തിലെ ഒരു പ്രധാന മുസ്ലീം തീർത്ഥാടന കേന്ദ്രവും കൂടിയാണിത്. പള്ളി പുതുക്കിപ്പണിതുവെങ്കിലും പഴയ പള്ളിയുടെ കല്ലുകൊണ്ടുള്ള മിമ്പർ അടക്കമുള്ള ഭാഗങ്ങൾ പുതുക്കിയ പള്ളിക്കുള്ളിൽ സംരക്ഷിച്ചിട്ടുണ്ട്. 
## അവലംബം

വർഗ്ഗം:കണ്ണൂർ ജില്ലയിലെ മുസ്ലീം പള്ളികൾ
വർഗ്ഗം:കേരളത്തിലെ പുരാതന മുസ്ലിം പള്ളികൾ
പറപ്പൂർ

മലപ്പുറം ജില്ലയിലെ കോട്ടക്കൽ മുനിസിപ്പാലിറ്റിക്ക് സമീത്തുള്ള ഒരു ഗ്രാമമാണ് **പറപ്പൂർ**.. 

കടലുണ്ടിപ്പുഴയുടെ മറു തീരത്തുള്ള ഇരിങ്ങല്ലൂർ എന്ന ഗ്രാമം കൂടി ഉൾപ്പെട്ടതും, കോട്ടക്കൽ മുനിസിപ്പാലിറ്റി, വേങ്ങര, ഊരകം, ഒതുക്കുങ്ങൾ, എടരിക്കോട് എന്നീ ഗ്രാമ പഞ്ചായത്തുകൾ അതിരിടുകയും ചെയ്യുന്ന ഒരു ഗ്രാമ പഞ്ചായത്തിന്റെ (പറപ്പൂർ ഗ്രാമപഞ്ചായത്ത്) പേരും ആസ്ഥാനവും കൂടിയാണ് പറപ്പൂർ.

കൃഷിയാണ് ഈ ഗ്രാമത്തിലെ പ്രധാന വരുമാനമാർഗം. ജനസംഖ്യയിൽ നല്ലൊരു ശതമാനം പ്രവാസികളാണ്. പ്രവാസികളിൽ നിന്നുള്ള വരുമാനവും ഇവിടത്തെ സമ്പദ്‌വ്യവസ്ഥയെ നിയന്ത്രിക്കുന്നു. 
വിദ്യാഭ്യാസരംഗത്ത് മലപ്പുറം ജില്ലയിൽ ഉന്നതസ്ഥാനമാണ് പറപ്പൂരിനുള്ളത്. ഒരു ഹൈസ്കൂളും, 3 അപ്പർ പ്രൈമറി സ്കൂളുകളും, 5 ലോവർ പ്രൈമറി സ്കൂളുകളുമടക്കം ഒൻപത് സ്കൂളുകൾ ഈ ഗ്രാമത്തിലുണ്ട്. 2011 ലെ സെൻസസ് റിപ്പോർട്ട് അനുസരിച്ചു 36270 പേരുണ്ട് പറപ്പൂരിൽ. ഇതിൽ 16975 ആണുങ്ങളും , 19295  പെണുങ്ങളും ആണ് . പറപ്പൂർ പഞ്ചായത്തിലെ ഏക ഗവൺമെൻറ് എൽ.പി. വിദ്യാലയം എ.എം.എൽ..പി.എസ് പറപ്പൂർ ഈസ്റ്റ് പാറമ്മൽ സ്കൂൾ ആണ്.

## ഇതും കാണുക
*പറപ്പൂർ ഗ്രാമപഞ്ചായത്ത്
## അവലംബം

## പുറത്തേക്കുള്ള കണ്ണികൾ

വിഭാഗം: മലപ്പുറം ജില്ലയിലെ ഗ്രാമങ്ങൾ
പഴശ്ശിരാജ സ്മാരകം

thumb|പഴശ്ശിരാജാ സ്മാരകം
കേരളത്തിലെ വയനാട് ജില്ലയിലെ പഴശ്ശിരാജയുടെ ശവകുടീരമാണ്‌ **പഴശ്ശിരാജാ സ്മാരകം** എന്നറിയപ്പെടുന്നത്. വിനോദ സഞ്ചാരികളുടെ ഒരു ആകർഷണ കേന്ദ്രമാണ് ഈ സ്ഥലം. വടക്കൻ വയനാടിൽ മാനന്തവാടിയിൽ ആണ് പഴശ്ശിരാജാവിന്റെ ഈ സ്മാരകം. ഇന്ന് ഇത് ഒരു വിനോദസഞ്ചാര കേന്ദ്രവും ആണ് വിനോദസഞ്ചാരികൾക്കായി ബോട്ട് യാത്ര സൗകര്യങ്ങളും കുട്ടികൾക്കായി വിനോദ വസ്തുക്കളും ഇവിടെ ഉണ്ട്. ഒരു മത്സ്യ വളർത്തൽ കേന്ദ്രവും (അക്വേറിയം) ഇവിടെ ഉണ്ട്. 1805 നവംബർ 30 - ന് വയനാട്ടിലെ മാവിലാംതോട് എന്ന സ്ഥലത്തുവെച്ച് ബ്രിട്ടീഷുകാരാൽ കൊല്ലപ്പെടുകയോ വൈരക്കല്ലു വിഴുങ്ങി അവർക്കു പിടികൊടുക്കാതെ ആത്മഹത്യ ചെയ്യുകയോ ചെയ്തു. ബ്രിട്ടിഷുകാർ മൃതദേഹം ഔദ്യോഗിക ബഹുമതികളോടെ മാനന്തവാടിയിൽ എത്തിച്ച് സംസ്‌കരിച്ചു. *വീരപഴശ്ശി* എന്നും *കേരള സിംഹം* എന്നും അദ്ദേഹം അറിയപ്പെടുന്നു.

കൽ‌പറ്റയിൽ നിന്നും 32 കിലോമീറ്റർ വടക്കു കിഴക്കായി ആണ് മാനന്തവാടി സ്ഥിതിചെയ്യുന്നത്. ബ്രിട്ടീഷുകാർ പിടികൂടുന്നതു വരെ പഴശ്ശി ഒളിവിൽ താമസിച്ചിരുന്നത് പുൽ‌പള്ളി ഗുഹയിൽ ആയിരുന്നു.

1980ൽ സംസ്ഥാന പുരാവസ്തുവകുപ്പ് പഴശ്ശികുടീരം സംരക്ഷിത സ്മാരകമായി പ്രഖ്യാപിച്ചു. 2010 ഡിസംബറിൽ ഇവിടെ സ്ഥാപിച്ച മ്യൂസിയത്തിൽ ചരിത്ര ഗ്യാലറി, ആദിവാസി ഗ്യാലറി, പൈതൃക ഗ്യാലറി, നാണയ ഗ്യാലറി, ഇൻട്രോഡക്ടറി ഗ്യാലറി തുടങ്ങിയ വിഭാഗങ്ങളുണ്ട്

## അവലംബം

*വയനാട് എൻ.ഐ.സി. വെബ് വിലാസം 

വർഗ്ഗം:കേരളത്തിലെ ചരിത്രസ്മാരകങ്ങൾ
വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
മാനവ വികസന സൂചിക

ഒരു രാജ്യത്തിന്റെ സമഗ്രവികസനം സൂചിപ്പിക്കുന്ന അളവുകോലാണ് മാനവ വികസന സൂചിക(Human Development Index, ചുരുക്കം:എച്ച്.ഡി.ഐ.).
ദേശീയ വരുമാനം(national income), ആളോഹരി വരുമാനം(per capita income) എന്നിവ രാജ്യത്തിന്റെ സാമ്പത്തികസ്ഥിതിയെ മാത്രമാണ് കാണിക്കുന്നത്. ഇത്തരം സാമ്പത്തിക മാനദണ്ഡങ്ങൾക്കു പുറമേ, ജനപ്പെരുപ്പം, തൊഴിലവസരങ്ങൾ, ജീവിതനിലവാരം, ക്രമസമാധാന നില, സാക്ഷരത തുടങ്ങിയവയും പരിഗണിച്ചുകൊണ്ടുള്ള എച്ച്.ഡി.ഐ. രാജ്യത്തിന്റെ സമഗ്രമേഖലയിലുമുള്ള വികസനത്തെ പ്രതിനിധീകരിക്കുന്നു. ഇതുകൊണ്ട് വികസനത്തിന്റെ മാനദണ്ഡമായി ഇതിനെ ലോകമെമ്പാടും കണക്കാക്കുന്നു. ഐക്യരാഷ്ട്രസഭയുടെ ഏജൻസിയായ ഐക്യരാഷ്ട്ര വികസന പദ്ധതി (United Nations Development Programme, ചുരുക്കം:യു.എൻ.ഡി.പി.) ആണ് എച്ച്.ഡി.ഐ. തയ്യാറാക്കുന്നത്.

നോർവേയാണ് ഇപ്പോൾ ഇതിൽ ഒന്നാമതായി നിൽക്കുന്ന രാജ്യം.മാനവ വികസന സൂചിക രൂപപെടുതിയത് അമർത്യാ സെന്നും, മെഹബൂബ് ഉൽ ഹഖും ചേർന്നാണ് .

വിഭാഗം:സാമ്പത്തികം
കൊല്ലങ്കോട് (വിവക്ഷകൾ)

* കൊല്ലങ്കോട്‌ - കേരളത്തിലെ പാലക്കാട് ജില്ലയിലെ ഒരു  പട്ടണം ആണ് 
* കൊല്ലങ്കോട് ഗ്രാമപഞ്ചായത്ത് - കേരളത്തിലെ പാലക്കാട് ജില്ലയിലെ ഒരു പഞ്ചായത്ത്
*കൊല്ലങ്കോട് രാജ്യം - കേരളത്തിലെ പഴയ നാട്ടുരാജ്യം.
* കൊല്ലങ്കോട്‌ (കന്യാകുമാരി) - തമിഴ്‌നാട്ടിലെ കന്യാകുമാരി ജില്ലയിലെ ഒരു ചെറു പട്ടണം
*കൊല്ലങ്കോട് ക്ഷേത്രം - തമിഴ്‌നാട്ടിലെ കന്യാകുമാരി ജില്ലയിലെ ഒരു ക്ഷേത്രം
ലോക വ്യാപാര സംഘടന

രാഷ്ട്രാന്തര വ്യാപാരനയങ്ങൾ രൂപവത്കരിക്കുന്നതിനായുള്ള ഒരു അന്താരാഷ്ട്ര സംഘടനയാണ്‌ **ലോക വ്യാപാര സംഘടന**. 1948 ജനുവരി 1-ന് രൂപവത്കരിച്ച ഗാട്ട് കരാറാണ് 1995 ജനുവരി 1-ന് ലോക വ്യാപാര സംഘടന (World Trade Organisation, ചുരുക്കം: ഡബ്ലിയു.ടി.ഒ.) ആയി മാറിയത്. ജനീവയാണ് ഇതിന്റെ ആസ്ഥാനം. 1994 ഏപ്രിൽ 15-ന് മൊറോക്കോയിലെ മാരക്കേഷിൽ വച്ച് നടന്ന ഉച്ചകോടിയാണ് ഈ സംഘടനക്കു രൂപം കൊടുത്തത്. ഡങ്കൽ വ്യവസ്ഥയാണ് ഈ സംഘടനയുടെ അടിസ്ഥാനശില. 2007 ജനുവരി 11-ന് വിയറ്റ്നാം, 2007 ജുലൈ 27-ന് ടോങ്ഗ എന്നീ രാജ്യങ്ങൾ അംഗത്വമെടുത്തതോടെ 153 അംഗങ്ങളാണ് ഈ സംഘടനയിൽ ഉള്ളത്. 
## അവലംബം


വർഗ്ഗം:സാമ്പത്തികം
വർഗ്ഗം:അന്താരാഷ്ട്ര സംഘടനകൾ
ചങ്ങമ്പുഴ (വിവക്ഷകൾ)

**ചങ്ങമ്പുഴ** എന്ന വാക്ക് താഴെക്കാണുന്നതിൽ ഏതിനെയും വിവക്ഷിക്കാം.

* ചങ്ങമ്പുഴ കൃഷ്ണപിള്ള - മലയാളത്തിലെ പ്രശസ്തനായ കവി.
* ചങ്ങമ്പുഴ സാംസ്കാരിക കേന്ദ്രം
* ചങ്ങമ്പുഴ നഗർ, കൊച്ചി
* ചങ്ങമ്പുഴ ഉദ്യാനം, ഇടപ്പള്ളി
പള്ളിപ്പുറം (വിവക്ഷകൾ)

*പള്ളിപ്പുറം_ഗ്രാമപഞ്ചായത്ത്
*പള്ളിപ്പുറം (പാലക്കാട്)
*പള്ളിപ്പുറം (ആലപ്പുഴ)
*പള്ളിപ്പുറം (കോഴിക്കോട്)
*പള്ളിപ്പുറം (തിരുവനന്തപുരം)
റോമാ സാമ്രാജ്യം (വിവക്ഷകൾ)

**റോമാ സാമ്രാജ്യം** എന്ന പദം കൊണ്ട് താഴെ പറയുന്നവയെല്ലാം വിവക്ഷിക്കാം

* റോമാ സാമ്രാജ്യം എന്ന് സാധാരണയായി റോമാക്കാരുടെ എല്ലാ രാജ്യങ്ങളെയും ചേർത്ത്, അതായത് മെഡിറ്ററേനിയൻ മൊത്തമായി, ഭരണവ്യ്വസ്ഥ നോക്കാതെ ഒട്ടാകെ പ്രതിപാദിക്കാറുണ്ട്.
* റോമൻ റിപ്പബ്ലിക്കിനെ സൂചിപ്പിക്കാൻ, എന്നാൽ ഈ പ്രയോഗം തെറ്റാണ്. ഇത് അഗസ്റ്റസ് സീസർ റോമാസാമ്രാജ്യം പുനർഘടന ചെയ്തതിനു മുന്നുള്ള വ്യവസ്ഥിതിയാണ് റിപ്പബ്ലിക്ക് അഥവാ ഗണതന്ത്രം.
* ബൈസാന്റൈൻ സാമ്രാജ്യത്തിന്റെ തുടർച്ചയായി കിഴക്കൻ റോമാ സാമ്രാജ്യം, പടിഞ്ഞാറൻ റോമാ സാമ്രാജ്യം എന്നൊക്കെ പറയാറുണ്ട്. 
* വിശുദ്ധ റോമാ സാമ്രാജ്യം (800-1806) ഇന്നത്തെ യൂറോപ്യൻ രാജ്യങ്ങളായി തീർന്ന രാജ്യങ്ങൾ.
ബാലുശ്ശേരി

ലഘുചിത്രം|Balussery Vaikundam Vishnu Temple
കോഴിക്കോട് ജില്ലയിൽ കോഴിക്കോട് പട്ടണത്തിൽ നിന്നും 25 കിലോമീറ്റർ വടക്കുകിഴക്കായി കിടക്കുന്ന ഒരു കൊച്ചു പട്ടണമാണ് **ബാലുശ്ശേരി**. രാമായണത്തിലെ “ബാലി” തപസ്സു ചെയ്ത സ്ഥലമായതിനാൽ “ബാലുശ്ശേരി” എന്ന പേരു ലഭിച്ചെന്ന കഥ നിലവിലുണ്ട് . 

കേരളത്തിലെ വേട്ടേയ്ക്കൊരുമകൻ ക്ഷേത്രങ്ങളിൽ മൂലസ്ഥാനമായി നില നിൽക്കുന്ന “ബാലുശ്ശേരി കോട്ട വേട്ടേയ്ക്കൊരുമകൻ ക്ഷേത്രം” പ്രധാന പാതയിൽ നിന്നും രണ്ടു കിലോമീറ്റർ മാറി സ്ഥിതി ചെയ്യുന്നു. കൊയിലാണ്ടി-താമരശ്ശേരി-എടവണ്ണ സംസ്ഥാനപാതയിൽ കൊയിലാണ്ടിക്കും താമരശ്ശേരിക്കും മദ്ധ്യത്തിലുള്ള പ്രധാന പട്ടണമാണ് ബാലുശ്ശേരി.

## എത്തിച്ചേരാനുള്ള വഴികൾ
**ബസ്സ് മാർഗം**

ബസ്സ് മാർഗ്ഗം വരുന്നവർക്ക് കോഴിക്കോടു നിന്നും ധാരാളം സ്വകാര്യ ബസ്സുകൾ ബാലുശ്ശേരിലേക്ക് ലഭ്യമാണ്. 
കോഴിക്കോട്‌ മൊഫ്യുസിൽ ബസ്‌ സ്റ്റാൻഡിൽ നിന്നും ധാരാളം പ്രൈവറ്റ്ബസ്സുകൾ ലഭ്യമാണ്‌.ഇപ്പോഴത്തെ നിരക്ക്‌ പ്രകാരം കോഴിക്കോട്ടു നിന്നും മുപ്പത്തി മൂന്ന് രൂപ്‌ ടിക്കറ്റിൽ ബാലുശ്ശേരിയിൽ എത്താം. ട്രാൻസ്പോർട്ട്‌ ബസ്സുകൾ വളരെ വിരളമാണ്‌. ഇതു കൂടാതെ ബാലുശ്ശേരി വഴി കടന്നു പോകുന്ന ബസ്സുകളിലും (താമരശ്ശേരി, കൂട്ടാലിട, കൂരാച്ചുണ്ട്‌, കല്ലാനോട്‌ എന്നിവിടങ്ങളിലേക്ക്‌ പോകുന്ന) കയറിയാൽ ബാലുശ്ശേരിയിൽ ഇറങ്ങാം

**ട്രയിൻ മാർഗം**

ട്രയിൻ മാർഗ്ഗം വരുന്നവർക്കു, കൊയിലാണ്ടിയിലോ, കോഴിക്കോടോ ഇറങ്ങി ബാലുശ്ശേരിയിൽ എത്താം.
ഏറ്റവും അടുത്ത റെയിൽ സ്റ്റേഷൻ കൊയിലാണ്ടി ആണെങ്കിലും എക്സ്പ്രസ്സ്‌ ട്രയിനുകൾ എല്ലാം ഇവിടെ നിർത്തില്ല. അതിനാൽ കോഴിക്കോട്‌ സ്റ്റേഷനിൽ ഇറങ്ങി ഓട്ടോറിക്ഷയിൽ മൊഫ്യുസിൽ ബസ്‌ സ്റ്റാൻഡിൽ നിന്നും ബാലുശ്ശേരിയിൽ വരാം.

**വിമാന മാർഗം**

മലപ്പുറം ജില്ലയിൽ സ്ഥിതി ചെയ്യുന്ന കരിപ്പൂർ എയർപോർട്ട്‌ ആണ്‌ അടുത്ത വിമാനത്താവളം. അന്താരാഷ്ട്ര/ആഭ്യന്തര വിമാന സർവീസുകൾ ഇവിടെ ലഭ്യമാണ്‌. എയർപോർട്ടിൽ നിന്നും ടാക്സി മുഖാന്തരം പ്രൈവറ്റ്‌ സ്റ്റാൻഡിൽ എത്തിയ ശേഷം ബാലുശ്ശേരിയിൽ എത്താം.

## ബാലുശ്ശേരിയിലെ സർക്കാർ സ്ഥാപനങ്ങൾ

#സ്പെഷ്യൽ ഗ്രേഡ് പഞ്ചായത്ത് ഓഫീസ്, ഹൈസ്കൂൾ റോഡ്
#ഗവൺമെന്റ് വൊക്കേഷണൽ ഹയർ സെക്കണ്ടറി സ്കൂൾ ബാലുശ്ശേരി 
#ഗവൺമെന്റ് ഗേൾസ് ഹയർ സെക്കൻഡറി സ്കൂൾ ബാലുശ്ശേരി 
#ഗവൺമെന്റ് ഹയർ സെക്കണ്ടറി സ്കൂൾ കോക്കല്ലൂർ  
#കൃഷി ഭവൻ ബാലുശ്ശേരി ( പറമ്പിൻ മുകൾ )
#മൃഗാശുപത്രി ബാലുശ്ശേരി ( വട്ടോളി ബസാർ
#) ആയുർവേദ ആശുപത്രി (പനായി)
#വില്ലേജ് ഓഫീസ് ബാലുശ്ശേരി ( പറമ്പിൻ മുകൾ ) 
#താലൂക്ക് ആശുപത്രി ബാലുശ്ശേരി 
#പോസ്റ്റോഫീസ് ബാലുശ്ശേരി
#സബ് റജിസ്റ്റർ ഓഫീസ്.
#ട്രെഷറി ബാലുശ്ശേരി
#പൊലീസ് സ്റ്റേഷൻ
#ആദർശ സംസ്കൃത വിദ്യാപീഠം #ബ്ലോക്ക്‌ ഓഫീസ് ബാലുശ്ശേരി #എംപ്ലോയിമെന്റ് ഓഫീസ് ബാലുശ്ശേരി #ശിശു വികസന ഓഫീസ് ബാലുശ്ശേരി (പറമ്പിൻമുകൾ )          #ഹോമിയോ ആശുപത്രി ബാലുശ്ശേരി ( പറമ്പിൻ മുകൾ )        
 #പ്രാഥമിരോഗ്യ കേന്ദ്രം ബാലുശ്ശേരി, എരമംഗലം.   

[[വർഗ്ഗം: കോഴിക്കോട് ജില്ലയിലെ ഗ്രാമങ്ങൾ ]
ബോട്സ്വാന

**ബോട്സ്വാന** (ഔദ്യോഗിക നാമം:**റിപബ്ലിക് ഓഫ് ബോട്സ്വാന**) ആഫ്രിക്കൻ വൻ‌കരയുടെ തെക്കുഭാഗത്തുള്ള കരയാൽ ചുറ്റപ്പെട്ട രാജ്യമാണ്. ബ്രിട്ടീഷ് ഭരണ കാലത്ത് ബെക്വാനാലാൻഡ് എന്നറിയപ്പെട്ടിരുന്നു. 1966 സെപ്റ്റംബർ 30നു സ്വതന്ത്രമായതിനു ശേഷമാണ് ബോട്സ്വാന എന്ന പേരു സ്വീകരിച്ചത്. രാജ്യത്തെ ഏറ്റവും വലിയ ഗോത്രവർഗമായ സെറ്റ്സ്വാന (Tswana) യിൽ നിന്നാണ് ബോട്സ്വാന എന്ന പേരു ലഭിച്ചിരിക്കുന്നത്. 

തെക്ക് ദക്ഷിണാഫ്രിക്ക, വടക്ക് സാംബിയ, തെക്കുകിഴക്ക് സിംബാബ്‌വെ, പടിഞ്ഞാറ് നമീബിയ എന്നിവയാണ് അയൽ‌രാജ്യങ്ങൾ. ഗാബ്രോണാണ്(Gaborone) തലസ്ഥാനവും പ്രധാന നഗരവും. 

വജ്രഖനനം, കാലിവളർത്തൽ, വിനോദസഞ്ചാരം എന്നിവയാണ് ബോട്സ്വാനയുടെ പ്രധാന വരുമാനമാർഗങ്ങൾ. മറ്റുചില ആഫ്രിക്കൻ  രാജ്യങ്ങളെപ്പോലെ എയ്‌ഡ്‌സ്‌ രോഗത്തിന്റെ വ്യാപനം മൂലം ഉയർന്ന മരണനിരക്കും കുറഞ്ഞ ജനസംഖ്യാവർദ്ധനവും ബോട്സ്വാനയുടെ പ്രത്യേകതയാണ്.

## കലഹാരി ട്രാൻസ്ഫോണ്ടിയർ ദേശീയോദ്യാനം

ഏകദേശം 3600 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനം തെക്കൻ കലഹാരി മരുഭൂമിയിലാണ് സ്ഥിതിചെയ്യുന്നത്.ഈ പാർക്കിന്റെ 75ശതമാനത്തോളം ബോട്സ്വാനിയയിലാണ് സ്ഥിതിചെയ്യുന്നത്. കറുത്ത സടയുള്ള കലഹാരി സിംഹങ്ങളാണ് ഈ ദേശീയോദ്യാനത്തിന്റെ പ്രധാന ആകർഷണം.  ബോട്സ്വാനയിലെ പഴയ ജെംസ്റ്റോക്ക് നാഷണൽ പാർക്കും ദക്ഷിണാഫ്രിക്കയിലെ ജെംസ്റ്റോക്ക് നാഷണൽ പാർക്കും ഒന്നായാണ് കലഹാരി ട്രാൻസ്ഫോണ്ടിയർ നാഷണൽ പാർക്ക് ഉണ്ടായത് . 
മാനുകളായ ജെംസ്റ്റോക്ക് സ്പ്രിങ്ങ്ബോക്ക്, ഇളാൻഡ് എന്നിവയേയും കാട്ടുനരി, ടീന്നപുലികൾ,  വൈൽഡ് ബീസ്റ്റ്, കാട്ടുനായ്ക്കൾ, ചെവിയൻ മുയലുകൾ, തുടങ്ങിയവയേയും ഈ ദേശീയോദ്യാനത്തിൽ സംരക്ഷിക്കുന്നു. അറുന്നൂറോളം പക്ഷിവർഗ്ഗങ്ങളും ഈ ദേശീയോദ്യാനത്തിലുണ്ട്.   

## അവലംബം


വർഗ്ഗം:ആഫ്രിക്കൻ രാജ്യങ്ങൾ
വർഗ്ഗം:ബോട്സ്വാന
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
വർഗ്ഗം:തെക്കേ ആഫ്രിക്കൻ രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
ജനുവരി 7

ഗ്രിഗോറിയൻ കലണ്ടർ പ്രകാരം **ജനുവരി 7** വർഷത്തിലെ 7-ആം ദിനമാണ്.  വർഷാവസാനത്തിലേക്ക് 358 ദിവസങ്ങൾ കൂടിയുണ്ട് (അധിവർഷങ്ങളിൽ 359).

## ചരിത്രസംഭവങ്ങൾ

* 1610 &ndash; ഗലീലിയോ മൂൺസ് എന്നറിയപ്പെടുന്ന വ്യാഴത്തിന്റെ നാലു ഉപഗ്രഹങ്ങളെ ഗലീലിയോ കണ്ടെത്തി.
* 1782 - ആദ്യത്തെ അമേരിക്കൻ വാണിജ്യ ബാങ്കായ ബാങ്ക് ഓഫ് നോർത്ത് അമേരിക്ക, തുറക്കുന്നു.
* 1785 - ഫ്രഞ്ചുകാരൻ ജീൻ പിയറി ബ്ലാഞ്ചാർഡ്, അമേരിക്കൻ ജേൺ ജെഫ്രിസ് ഇംഗ്ലണ്ടിലെ ഡോവർ എന്നിവിടങ്ങളിൽ നിന്ന് ഒരു ഗ്യാസ് ബലൂണിൽ ഫ്രാൻസിലെ കലെയ്സിലേയ്ക്ക് യാത്ര ചെയ്യുകയുണ്ടായി.
* 1927 - ന്യൂ യോർക്ക് സിറ്റിയിൽ നിന്ന് ലണ്ടനിലേക്കുള്ള ആദ്യ അറ്റ്ലാന്റിക് ടെലിഫോൺ സേവനം നിലവിൽ വന്നു.
* 1953 &ndash; അമേരിക്ക ഹൈഡ്രജൻ ബോംബ് വികസിപ്പിച്ചുവെന്ന് പ്രസിഡന്റ് ഹാരി ട്രൂമാൻ ലോകത്തെ അറിയിച്ചു.
* 1959 &ndash; അമേരിക്ക ഫിഡൽ കാസ്ട്രോയുടെ നേതൃത്വത്തിലുള്ള ക്യൂബൻ ഗവണ്മെന്റിനെ അംഗീകരിച്ചു.
* 1999 &ndash; അമേരിക്കൻ പ്രസിഡന്റ് ബിൽ ക്ലിന്റന്‌ എതിരെയുള്ള ഇംപീച്ച്മെന്റ് നടപടികൾ ആരംഭിച്ചു.
* 2005 - ഇറ്റലിയിൽ ക്രിവൽകോർ ട്രെയിൻ അപകടം: 17 പേർ മരിക്കുകയും ഏതാനും പേർക്ക് പരിക്കേല്ക്കുകയും ചെയ്തു.
* 2012 - ന്യൂജേഴ്സിയിലെ കാർട്ടർട്ടണിനു സമീപം ഒരു ബലൂൺ വിമാനം തകർന്ന് 11 പേർ മരിച്ചു.
* 2015: യെമൻറെ തലസ്ഥാന നഗരമായ സനായിൽ പോലീസ് കോളേജിനു പുറത്ത് കാർ ബോംബ് സ്ഫോടനത്തിൽ 38 പേർ കൊല്ലപ്പെട്ടു. 63 പേർക്ക് പരിക്കേറ്റു.


## ജനനം
* 1979 &ndash; ബിപാഷ ബസു, ഇന്ത്യൻ നടി, മോഡൽ
## മരണം

## മറ്റു പ്രത്യേകതകൾ

വർഗ്ഗം:ജനുവരി 7
മറാഠി (വിവക്ഷകൾ)

*മറാഠി ഭാഷ  - മറാഠി ജനതയുടെ മാതൃഭാഷ
*മറാഠി ജനത -- മറാഠി ഭാഷ മാതൃഭാഷയായുള്ള ജനവിഭാഗം
*കാസർഗോഡ് ജില്ലയിലെ കള്ളാർ‌‍, പനത്തടി പനഞ്ചായത്തുകളിൽ അധിവസിച്ചു വരുന്ന ഒരു ഗിരിവർഗ സമൂഹം
ലിബിയ

**ലിബിയ** (  ; Libyan vernacular: Lībya ; Amazigh: 40px|ⵍⵉⴱⵢⴰ), officially the **Great Socialist People's Libyan Arab Jamahiriya** (&nbsp;  ), ആഫ്രിക്കാ വൻ‌കരയുടെ വടക്ക് മധ്യധരണ്യാഴിയോടു ചേർന്നു കിടക്കുന്ന തീരദേശ രാഷ്ട്രമാണ്. ആഫ്രിക്കയിലെ നാലാമത്തെയും ലോകത്തിൽ പതിനേഴാമത്തെയും വലിയ രാഷ്ട്രമായ ലിബിയ മെഡിറ്ററേനിയൻ കടലുമായി ഏറ്റവും കൂടുതൽ തീരം പങ്കിടുന്ന രാജ്യമാണ്.
 
കിഴക്ക് ഈജിപ്ത്, തെക്കുകിഴക്ക് സുഡാൻ, തെക്ക് ചാഡ്, നൈജർ, പടിഞ്ഞാറ്‌ അൽജീറിയ, ടുണീഷ്യ എന്നിവയാണ് ലിബിയയുടെ അയൽരാജ്യങ്ങൾ.
രാജ്യത്തിന്റെ തൊണ്ണൂറു ശതമാനത്തോളം മരുഭൂമി ആയതിനാൽ ജനസാന്ദ്രത വളരെക്കുറവാണ്. ട്രിപ്പോളിയാണു തലസ്ഥാനം.

നൈൽ നദിയുടെ പടിഞ്ഞാറുള്ള ലിബു എന്ന ബെർബേറിയൻ ജനവിഭാഗത്തിൽ നിന്നാണ് ലിബിയ എന്ന പേരു ലഭിച്ചത്. ഇറ്റലി, ഫ്രാൻസ്, ബ്രിട്ടൺ എന്നിവയുടെ കോളനിയായിരുന്ന ലിബിയ ഐക്യരാഷ്ട്ര സഭയുടെ ഇടപെടലിലൂടെ സ്വതന്ത്രമായ ആദ്യ രാജ്യമാണ്.

## ഭരണകേന്ദ്രങ്ങൾ

ചരിത്രപരമായി ലിബിയൻ പ്രദേശം മൂന്ന് പ്രവിശ്യകളായി തരം തിരിച്ചിരിക്കുന്നു. വടക്ക്പടിഞ്ഞാറ് ട്രിപ്പോളിറ്റാനിയ, കിഴക്ക് സൈറെനിക്ക, തെക്ക്പടിഞ്ഞാറ് ഫെസൻ എന്നിവയാണവ. ഇറ്റാലോ-തുർക്കിഷ് യുദ്ധാന്തരം ഈ പ്രവിശ്യകൾ ഒന്നായി. 1934-ൽ ഇറ്റലി ലിബിയയെ അഞ്ചായി തിരിച്ചു. ട്രിപ്പോളി, മിസ്രാത്താ, ബെന്ഗാസി, ബായ്ദാ എന്നീ നാല് പ്രവിശ്യകളും ലിബിയൻ മരൂഭൂമിയും ഉൾപ്പെടുന്നവയായിരുന്നു അത്.

സ്വാതന്ത്ര്യാനന്തരം ലിബിയയെ മൂന്ന് ഗവർണ്ണറേറ്റുകളായി (*[[മുഹാഫസാ]]*) വിഭജിച്ചു. 1963-ൽ പത്ത് ഗവർണ്ണറേറ്റുകളായി. 

## സാമ്പത്തികം

left|thumb|220px|The infrastructure of Libya's capital Tripoli has benefited from the country's oil wealth.
thumb|right|220px|ട്രിപ്പോളിയിലെ പഴയ നഗരം. (എൽ-മാഡിന എൽ-കാഡിമ), നഗര മധ്യത്തിൽ സ്ഥിതി ചെയ്യുന്നു, പ്രധാന വിനോദസഞ്ചാര കേന്ദ്രം.
ലിബിയയിലെ പ്രധാന വരുമാന മാർഗ്ഗം എണ്ണയാണ്. മൊത്ത ആഭ്യന്തര ഉല്പാദനത്തിൻറെ നാലിലൊന്ന് ലഭിക്കുന്നത് എണ്ണ കയറ്റുമതിയിൽ കൂടിയാണ്. ഉയർന്ന എണ്ണ വരുമാനവും കുറഞ്ഞ ജനസംഖ്യയും കാരണം ഉയർന്ന പ്രതിശീർഷവരുമാനം ലിബിയക്കുണ്ട്. തന്മൂലം ഉയർന്ന സുരക്ഷ നൽകുവാൻ ലിബിയൻ സംസ്ഥാനങ്ങൾക്ക് കഴിയുന്നു. അയൽരാജ്യങ്ങളെ അപേക്ഷിച്ച് ലിബിയയിൽ പട്ടിണി കുറവാണ്. 

മോശം കാലാവസ്ഥയും നിലവാരം കുറഞ്ഞ മണ്ണും കാരണം ലിബിയയിൽ കൃഷി ബുദ്ധിമുട്ടാണ്. അതിനാൽ രാജ്യത്ത് വേണ്ട ഭക്ഷണത്തിൻ എഴുപത്തഞ്ച് ശതമാനവും ഇറക്കുമതി ചെയ്യുകയാണ് ചെയ്യുന്നത്. കുടിവെള്ളത്തിന്റെ ലഭ്യത കുറവായതിനാൽ രാജ്യത്തെ 28 ശതമാനം പേർ കുടിവെള്ളം ലഭിക്കാൻ ബുദ്ധിമുട്ടുന്നു.

## അവലംബം

വർഗ്ഗം:ആഫ്രിക്കൻ രാജ്യങ്ങൾ
വർഗ്ഗം:ഒപെക് രാജ്യങ്ങൾ
വർഗ്ഗം:ലിബിയ
വർഗ്ഗം:വടക്കേ ആഫ്രിക്കൻ രാജ്യങ്ങൾ
വർഗ്ഗം:അറബ് ലീഗ് രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:മുസ്ലീം രാഷ്ട്രങ്ങൾ
ബംഗാളി (വിവക്ഷകൾ)

*ബംഗാളി എന്ന ഇന്തോ-ആര്യൻ ഭാഷ
*ബംഗ്ലാദേശ് എന്ന രാജ്യത്തെ ജനങ്ങളെ പൊതുവായി വിളിക്കുന്ന പേര്.
*ഇന്ത്യയിലെ പശ്ചിമബംഗാൾ സംസ്ഥാനത്തിലെ ജനങ്ങളെ പൊതുവായി വിളിക്കുന്ന പേര്
ആസ്സാമീസ്

ഇന്ത്യയിലെ വടക്കുകിഴക്കൻ സംസ്ഥാനമായ ആസ്സമിലെ ജനങ്ങൾ സംസാരിക്കുന്ന ഭാഷയാണ് **ആസാമീസ്** അഥവാ **ഒഹൊമിയ**​. ആസ്സാം സംസ്ഥാനത്തെ ഔദ്യോഗിക ഭാഷയും ഇതുതന്നെയാണ്. അരുണാചൽ പ്രദേശിലെ കുറച്ചു ഭാഗത്തും മറ്റുചില വടക്കുകിഴക്കൻ സംസ്ഥാനങ്ങളിലെ ജനങ്ങളും ഈ ഭാഷ സംസാരിക്കുന്നുണ്ട്. ആസ്സാമീസ്‌ സംസാരിക്കുന്ന ചെറിയ വിഭാഗം ജനങ്ങളെ ഭൂട്ടാൻ, ബംഗ്ലാദേശ് എന്നീ രാജ്യങ്ങളിലും കാണാവുന്നതാണ്. ഇന്തോ-യൂറോപ്യൻ ഭാഷാകുടുംബത്തിലെ കിഴക്കേ അറ്റത്തെ ഭാഷയായ ആസ്സാമീസ് ഏതാണ്ട് രണ്ട് കോടിയോളം ജനങ്ങൾ സംസാരിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ഭാഷകൾ
വർഗ്ഗം:ഇന്തോ-ആര്യൻ ഭാഷകൾ
വർഗ്ഗം:ആസ്സാമീസ്
വർഗ്ഗം:ബംഗ്ലാദേശിലെ ഭാഷകൾ
വർഗ്ഗം:ഇന്ത്യയിലെ ഔദ്യോഗിക ഭാഷകൾ
ആർ. കൃഷ്ണമൂർത്തി

സ്വാതന്ത്ര്യസമരസേനാനിയും തമിഴ് കഥാസാഹിത്യത്തെ സമ്പുഷ്ടമാക്കിയ പ്രധാന എഴുത്തുകാരിൽ ഒരാളുമായിരുന്നു **രാമസ്വാമി അയ്യർ കൃഷ്ണമൂർത്തി** എന്ന **കൽക്കി കൃഷ്ണമൂർത്തി**(9 സപ്തം: 1899, തഞ്ചാവൂർ– 5 ഡിസം: 1954- ചെന്നൈ). കൽക്കി എന്ന അപരനാമധേയത്തിലാണ് അദ്ദേഹം അറിയപ്പെട്ടിരുന്നത്. പത്നിയായ കല്യാണിയുടെയുടെയും തന്റെ പേരിന്റെയും ആദ്യാക്ഷരങ്ങൾ കൂട്ടിച്ചേർത്താണ് കൽക്കി എന്ന തൂലികാനാമം അദ്ദേഹം രൂപികരിച്ചത്. 120 ചെറുകഥകളും, പത്തു നീണ്ടകഥകളും അഞ്ചു നോവലുകളും, മൂന്നു ചരിത്രാഖ്യായികളും അദ്ദേഹം രചിച്ചു. കൂടാതെ രാഷ്ട്രീയ ലേഖനങ്ങളും സംഗീതനിരൂപണങ്ങളും അദ്ദേഹത്തിന്റെ പേരിൽ പ്രസിദ്ധീകരിയ്ക്കപ്പെട്ടു.

## ജീവിതരേഖ
മായാവാരത്താണ് ജനനം. തിരുച്ചിറപ്പള്ളിയിലെ വിദ്യാഭ്യാസത്തിനു ശേഷം പത്രപ്രവർത്തനം തിരഞ്ഞെടുത്തു.

## ചില കൃതികൾ
* അലൈ ഓസൈ ( സാഹിത്യ അക്കാഡമി അവാർഡ് ലഭിച്ചിട്ടുണ്ട്)
### നോവലുകൾ
*കൾവനിൻ കാതലി (1937)
*ത്യാഗ ഭൂമി (1938-39)
*മകുടപതി (1942)
*അബലയിൻ കണ്ണീർ (1947)
*അലൈ ഓസൈ(1948)
*ദേവഗിയിൻ കണവൻ (1950)
*മോഹിനി തീവ് (1950)
*പൊയ്മാൻ കരട് (1951)
*പുന്നൈവാനത്തു പുലി (1952)
*അമര താര (1954)

## ചരിത്രാഖ്യായികൾ

## കുറിപ്പുകൾ

## അവലംബം


## പുറംകണ്ണികൾ

* The Tamil Writer "Kalki" 

* Kalki Krishnamurthy – One Hundred Tamils of 20th Century

* Kalki's Ponniyin Selvan in Tamil Wikisource (Unicode)

* Kalki's novels online at Chennailibrary.com

* Ponniyinselvan Facts and Fiction – a series that analyses the historic facts behind the fiction

* http://sivakamiyinsabadham.litintrans.com  – An English translation of Sivakamiyin Sabadham authored by Nandini Vijayaraghavan

* Kalki's Novel as Tamil Audio Books by Sri Srinivasa – details on Kalki's novel Ponniyin Selvan, Sivagamiyn Sabatham, Parthiban Kanavu in Audio Book Mp3 format

വർഗ്ഗം:1903-ൽ ജനിച്ചവർ
വർഗ്ഗം: 1954-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ

വർഗ്ഗം:തമിഴ് നോവലെഴുത്തുകാർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
എം.കെ.എം. ഉരുക്ക്

**എം.കെ.എം. ഉരുക്ക്** (MKM Steel),നിക്കൽ, അലൂമിനിയം ചേർന്ന ഉരുക്കു സങ്കരമാണിത്. ജപ്പാൻകാരനായ തോക്കുഹിചി മിഷിമ 1931-ലാണ് ഈ സങ്കരം കണ്ടു പിടിച്ചത്. നിക്കലിന്റെ ഗുണങ്ങളെക്കുറിച്ച് പഠിച്ചുകൊണ്ടിരിക്കുമ്പോഴാണ്, അകാന്തിക വസ്തുവായ നിക്കൽ സ്റ്റീലിൽ അലൂമിനിയം ചേർത്ത് ശക്തിയേറിയ ഈ കാന്തിക ഉരുക്ക് നിർമ്മിക്കാമെന്ന് കണ്ടെത്തിയത്. 

എം.കെ.എം. ഉരുക്ക് വളരെ കടുപ്പമുള്ളതും, ദീർഘകാലം നിലനിൽക്കുന്നതും, ഇതിന്റെ നിർമ്മാണം ചെലവു കുറഞ്ഞതുമാണ്. ചെറുതാക്കിയാലും ശക്തമായ കാന്തികത നിലനിർത്താൻ ഇതിന് കഴിയുന്നു. കൂടാതെ താപവ്യതിയാനങ്ങളോ, കമ്പനമോ ഉള്ളയിടങ്ങളിൽ പോലും സ്ഥിരവും ശക്തവുമായ കാന്തികബലം ഉണ്ടാക്കാൻ ഇതിനു കഴിയും. ഈ ഗുണങ്ങൾ മൂലം ഇലക്ട്രോണിക്സ്, വാഹനനിർമ്മാണം‍, വ്യോമയാനം മുതലായ വിവിധ മേഖലകളിൽ ഇതിനെ ഉപയോഗയോഗ്യമാക്കുന്നു. 

എം.കെ.എം. എന്നത് മിറ്റ്സുജിമ കാ മാഗ്നെറ്റിക് (Mitsujima ka magnetic) എന്നതിന്റെ ചുരുക്കരൂപമാണ്. ‘മിറ്റ്സുജിമ കാ’ എന്നത് മിഷിമയുടെ ബാല്യകാലഗൃഹത്തിന്റെ നാമമാണ്.

അൽനിക്കോ ഇത്തരത്തിലുള്ള മറ്റൊരു കാന്തികസങ്കരമാണ്.
## അവലംബം
*ഇംഗ്ലീഷ് വിക്കിപീഡിയ

വർഗ്ഗം:ലോഹസങ്കരങ്ങൾ
വർഗ്ഗം:കാന്തികത
വർഗ്ഗം:അലൂമിനിയം ലോഹസങ്കരങ്ങൾ
ടി.വി. സുന്ദരം അയ്യങ്കാർ

thumb|right|ടി.വി. സുന്ദരം അയ്യങ്കാർ
പ്രശസ്തമായ ഇരുചക്രവാഹന നിർമ്മാതാക്കളായ ടി.വി.എസ്. കമ്പനിയുടെ സ്ഥാപകനും ഉടമസ്ഥനും ആയിരുന്നു **ടി.വി. സുന്ദരം അയ്യങ്കാർ** (1877-1955) അദ്ദേഹത്തിന്റെ പിതാവ് വെങ്കാരം അയ്യങ്കാർ തൃശ്ശൂരിലെ ഒരു അഭിഭാഷകനായിരുന്നു. 

## ചില സ്ഥപനങ്ങളുടെ വെബ് സൈറ്റുകൾ
*സുന്ദരം മോട്ടോർസ്  
*സൗന്ദരം ഫാസ്നേർസ്
*ടിവീഎസ് ഇൻഫൊടെക്ക് 
*ടിവീഎസ് മോട്ടോർ കമ്പനി 
*ബ്രേക്സ് ഇന്ത്യാ ലി.
*വീൽ‍സ് ഇന്ത്യാ ലി. 
*സുന്ദരം ക്ലേയ്ടൺ ലി. 
*ടിവീഎസ് ഇലക്ട്രോണിക്സ് ലി. 
*ടിവീഎസ് ലക്ഷ്മി സ്കൂൾ 
*ഡെല്ഫി-ടിവീഎസ് സിസ്റ്റംസ് ലി. 
*സുന്ദരം ബ്രേക്സ് ലൈനിങ്സ് ലി.
## അവലംബം


വർഗ്ഗം:സംരംഭകർ
വർഗ്ഗം:ഇന്ത്യൻ വ്യവസായികൾ
സി.ഡി. (വിവക്ഷകൾ)

സി.ഡി. എന്നത്‌ പല ശാസ്ത്ര ശാഖകളിലും ആംഗലേയ വാക്കുകളുടെ ചുരുക്ക രൂപമായി ഉപയോഗിക്കാറുണ്ട്‌.

* കോംപാക്‌റ്റ്‌ ഡിസ്‌ക്‌ (വിവരസാങ്കേതികവിദ്യ)
* സർട്ടിഫിക്കേറ്റ്‌ ഒഫ്‌ ഡെപ്പോസിറ്റ്‌(സാമ്പത്തികശാസ്ത്രം/ധനകാര്യം)
* കാൻഡല (ഭൗതികശാസ്ത്രം - പ്രകാശ തീവ്രതയുമായി ബന്ധപ്പെട്ടത്‌)
* കോയെഫിഷെന്റ്‌ ഒഫ്‌ ഡ്രാഗ്‌/ഡ്രാഗ്‌ കൊയെഫിഷെന്റ്‌ (വാഹനങ്ങളുമായി ബന്ധപ്പെട്ടത്‌)
* കമ്മറ്റി ഡ്രാഫ്റ്റ്‌ (ഔദ്യോഗികം/ നിയമപരം)
* ചേഞ്ച് ഡയറക്ടറി/ സിഎച്ച്ഡിഐആർ (വിവരസാങ്കേതികവിദ്യ - ഡോസ്‌/യുനിക്സ്‌ കമാൻഡ്‌)
* .സിഡി - ഡൊമെസ്റ്റിക്‌ റിപ്പബ്ലിക്‌ ഒഫ്‌ ദി കൊങ്ഗോ യുടെ ഉന്നത തല ഡൊമൈൻ (വിവരസാങ്കേതികവിദ്യ-ഇന്റർനെറ്റ്‌)
നാരായണീയം

മേൽപുത്തൂർ നാരായണ ഭട്ടതിരി എഴുതിയ ഒരു സംസ്കൃത കൃതിയാണ് **നാരായണീയം** . ഒരു പ്രാർത്ഥനയുടെ രൂപത്തിലാണ് നാരായണീയം എഴുതിയിട്ടുള്ളത്. ഇത് പൂർത്തിയാക്കി ഗുരുവായൂരപ്പന്റെ കൃപയാൽ മേൽപ്പത്തൂർ വാത രോഗത്തിൽ നിന്ന് മുക്തി നേടിയതായി പറയപ്പെടുന്നു. 1034 ശ്ലോകങ്ങൾ ആണ് നാരായണീയത്തിൽ ഉള്ളത്. ഭാഗവത പുരാണത്തിലെ 18,000 ശ്ലോകങ്ങളുടെ ചുരുക്കരൂപം നാരായണീയം നൽകുന്നു. നാരായണീയം 1587-ൽ ആണ് എഴുതപ്പെട്ടത്.

നാരായണീയം പുസ്തകരൂപത്തിൽ അച്ചടിച്ചത് 1851-ൽ മാത്രമായിരുന്നു. ഇരയിമ്മൻ തമ്പി ആണ് തിരുവനന്തപുരം സർക്കാർ അച്ചടിശാലയിൽ ഇത് പ്രസിദ്ധീകരിച്ചത്.

## ഐതിഹ്യം
തന്നെ വളരെയധികം ബുദ്ധിമുട്ടിക്കുന്ന വാതരോഗം മാറുവാനായി തന്റെ സ്നേഹിതർ ഉപദേശിച്ചത് അനുസരിച്ച് മേൽപ്പുത്തൂർ നാരായണ ഭട്ടതിരി മലയാള വർഷം 761 ചിങ്ങം 19-നു സാക്ഷാൽ ധന്വന്തരി തന്നെയായ ഗുരുവായൂരപ്പന്റെ നടയിൽ എത്തി. അവിടെ ക്ഷേത്രത്തിൽ ഒരു തൂണിനു താഴെ ഇരുന്ന് എഴുതിയ നാരായണീയം അദ്ദേഹം ഗുരുവായൂരപ്പന് സമർപ്പിച്ചു. അദ്ദേഹം നൂറ് ദിവസം കൊണ്ട് പൂർത്തിയാക്കിയ ഈ കൃതി ഓരോ ദിവസവും ഓരോ ദശകം വെച്ച് ഗുരുവായൂരപ്പന് സമർപ്പിക്കുകയായിരുന്നു. നൂറാം ദിവസം വാതരോഗം പൂർണ്ണമായും സുഖപ്പെട്ടു എന്നാണ് വിശ്വാസം.

അദ്ദേഹത്തിന്റെ പ്രിയപ്പെട്ട വ്യാകരണ ഗുരുവായ അച്യുത പിഷാരടി പക്ഷവാതം പിടിപെട്ട് കിടപ്പിലായി. അദ്ദേഹത്തിന്റെ വേദന കാണുവാൻ കഴിയാതെ ഗുരുദക്ഷിണയായി തന്റെ യോഗശക്തിയാൽ ഭട്ടതിരി വാതരോഗത്തെ തന്റെ ശരീരത്തിലാക്കി ഗുരുവിന്റെ കഷ്ടത അകറ്റി. ഭട്ടതിരിയെ ഈ രോഗത്തിൽ നിന്നു വിമുക്തനാക്കുവാൻ സംസ്കൃതപണ്ഡിതനും മലയാള ഭാഷയുടെ പിതാവുമായ എഴുത്തച്ഛൻ അദ്ദേഹത്തോട് **“മീൻ തൊട്ട് കൂട്ടുവാൻ“** ആവശ്യപ്പെട്ടു. ഭാഗവതത്തിൽ വിഷ്ണുവിന്റെ കഥ ദശകങ്ങളായി മത്സ്യാവതാരം തൊട്ട് തുടങ്ങുന്നതു പോലെ എഴുതുവാനാണ് എഴുത്തച്ഛൻ പറഞ്ഞത് എന്ന് ഭട്ടതിരി മനസ്സിലാക്കി. ഗുരുവായൂർ എത്തിയ അദ്ദേഹം ഓരോ ദിവസവും ഓരോ ദശകങ്ങൾ രചിച്ച് ഗുരുവായൂരപ്പന് സമർപ്പിച്ചു. എല്ലാ ദശകത്തിലെയും അവസാനത്തെ ശ്ലോകം തന്റെ രോഗവും കഷ്ടപ്പാടുകളും മാറ്റുവാനായി ഗുരുവായൂരപ്പനോടുള്ള ഒരു പ്രാർത്ഥനയാണ്. 100 ദിവസം കൊണ്ട് തന്റെ ശ്ലോകങ്ങൾ പൂർത്തിയാക്കിയ ഭട്ടതിരി 1587 നവംബർ 27 (കൊല്ലവർഷം 762 വൃശ്ചികം 28) നു അവസാനത്തെ ദശകമായ “ആയുരാരോഗ്യ സൗഖ്യം” പൂർത്തിയാക്കി. അതോടെ ഭട്ടതിരിയുടെ രോഗവും സുഖപ്പെട്ടു എന്നാണ് വിശ്വാസം. 

നൂറാം ദശകത്തിൽ മഹാവിഷ്ണുവിന്റെ പാദം മുതൽ ശിരസ്സ് വരെയുള്ള രൂപത്തിന്റെ വർണ്ണന നൽകുന്നു. ഇതിനെ കേശാദിപാദ വർണ്ണന എന്നറിയപ്പെടുന്നു. ശ്ലോകം പൂർത്തിയാക്കിയ ദിവസം അദ്ദേഹത്തിന് വേണുഗോപാലന്റെ രൂ‍പത്തിൽ മഹാവിഷ്ണുവിന്റെ ദർശനം ഉണ്ടായി. അദ്ദേഹത്തിന് അന്ന് 27 വയസ്സായിരുന്നു. നാരായണീയം എന്ന ഈ കൃതി പാരായണം ചെയ്യുന്നത് രോഗ ദുരിതങ്ങൾ ശമിപ്പിക്കും എന്നാണ് വിശ്വാസം. വൈഷ്ണവ ക്ഷേത്രത്തിൽ വച്ചുള്ള ഇതിന്റെ ജപം അത്യുത്തമം എന്നാണ് സങ്കല്പം.

## ഇതും കാണുക
* മേൽപ്പത്തൂർ നാരായണ ഭട്ടതിരി
* ഗുരുവായൂർ
* ഗുരുവായൂർ ശ്രീകൃഷ്ണക്ഷേത്രം
*ഗുരുവായൂരപ്പൻ
*സംസ്കൃതഭാഷയ്ക്ക് കേരളത്തിന്റെ സംഭാവനകൾ
## അവലംബം

## കുറിപ്പുകൾ
 

## പുറം കണ്ണികൾ

*നാരായണീയം
*നാരായണീയം ചെറുപ്പക്കാർക്കായി
*നാരായണീയം വിചിന്തനം ചെയ്യുന്നതിലൂടെയുള്ള അദ്വൈത ഭക്തി
*നാരായണീയം
വർഗ്ഗം:സംസ്കൃത ഗ്രന്ഥങ്ങൾ
പരമേശ്വര ഭാഗവതർ

**പരമേശ്വര ഭാഗവതർ** (1813-1890) സ്വാതി തിരുനാളിന്റെ സദസ്സിലെ ഒരു പ്രധാന സംഗീതജ്ഞനായിരുന്നു.
## ജനനം
1813-ല് പാലക്കാട്ട് ജനിച്ചു
## ബാല്യം
ചെറുപ്പത്തിലേ തന്നെ സംഗീത വാസനയുണ്ടായിരുന്നു. പതിനെട്ട് വയസ്സുള്ളപ്പോൾ തിരുവനന്തപുരത്ത് വരികയും ഒരിക്കൽ ശ്രീപത്മനാഭസ്വാമീ ക്ഷേത്രത്തിലെ ഉത്സവത്തിന് പാടാൻ അവസരം കിട്ടുകയൌം ചെയ്തു. അദ്ദേഹത്തിന്റെ പാട്ട് സംഗീത ചക്രവർത്തി എന്നറിയപ്പെട്ടിരുന്ന സ്വാതി തിരുനാൾ രാജാവിനു വരെ ഇഷ്ടപ്പെടുകയും അദ്ദേഹത്തെ കൊട്ടാരത്തിലേയ്ക്ക് ആദരപ്പൂർവ്വം ആനയിക്കുകയും ചെയ്തു. അതിനു ശേഷം സ്വാതി തിരുനാളിന്റെ ആശ്രയത്തിലാണ് ശിഷ്ടകാലം കഴിച്ചത്. 
## പ്രധാനകൃതികൾ
*ഉത്സവ പ്രബന്ധം
## അവലംബം


വർഗ്ഗം:കർണ്ണാടകസംഗീതജ്ഞർ
ഐക്യ പുരോഗമന സഖ്യം

ഇന്ത്യയിൽ അധികാരത്തിലിരിന്ന വിവിധ രാഷ്ട്രീയകക്ഷികളുടെ സഖ്യമാണ് **ഐക്യ പുരോഗമന സഖ്യം** അഥവാ **യു.പി.എ.** 2004-ലെ പൊതുതിരഞ്ഞെടുപ്പിനു ശേഷമാണ് ഈ സഖ്യം രൂപവത്കരിച്ചത്. എന്നിരുന്നാലും സഖ്യത്തിലെ വിവിധ കക്ഷികൾ തമ്മിൽ തിരഞ്ഞെടുപ്പു വേളയിൽ തന്നെ ധാരണയുണ്ടായിരുന്നു. ഒരു കക്ഷിക്കും വ്യക്തമായ ഭൂരിപക്ഷം ഇല്ലാത്ത തിരഞ്ഞെടുപ്പു ഫലത്തെത്തുടർന്ന് ഏതാനും രാഷ്ട്രീയ കക്ഷികൾ സഖ്യത്തിലേർപ്പെട്ട് ഭരണത്തിനായി അവകാശവാദമുന്നയിക്കുകയായിരുന്നു. മതേതര പുരോഗമന സഖ്യം എന്നായിരുന്നു തുടക്കത്തിൽ നിർദ്ദേശിക്കപ്പെട്ട പേര്. ഇടതുപക്ഷ കക്ഷികളുടെ പുറത്തുനിന്നുള്ള പിന്തുണയോടെയാണ് യു.പി.എ. അധികാരത്തിലെത്തിയത്.

## ഐക്യ പുരോഗമന സഖ്യത്തിലെ രാഷ്ട്രീയ കക്ഷികൾ

## സഖ്യം വിട്ടുപോയർ

#ഝാർഖണ്ഡ്‌ മുക്തി മോർച്ച (ജെ.എം.എം)
#ലോക് ജൻശക്തി പാർട്ടി (എൽ.ജെ.പി)
#ജമ്മു-കാശ്മീർ പീപ്പിൾസ് ഡെമോക്രാറ്റിക് പാർട്ടി (ജെ.കെ.പി.ഡി.പി.)
#റിപ്പബ്ലിക്കൻ പാർട്ടി ഓഫ് ഇന്ത്യ (ഗവായി) (ആർ.പി.ഐ. (ജി))
#ഓൾ ഇൻഡ്യ മജിലിസെ ഇത്തിഹാദുൽ മുസ്‌ലിമീൻ

സഖ്യ രൂപവത്കരണവേളയിലും പിന്നീട് ഭരണത്തിലും പങ്കാളിയായിരുന്ന തെലങ്കാന രാഷ്ട്രസമിതി(ടി.ആർ.എസ്.) പിന്നീട് യു.പി.എയിൽ നിന്നും പുറത്തുപോയി. പ്രാദേശിക തലത്തിൽ സഖ്യത്തിലെ തന്നെ വിവിധ കക്ഷികൾ വ്യത്യസ്ത ചേരിയിലാണ് നിലയുറപ്പിച്ചിരിക്കുന്നത്.

വർഗ്ഗം:ഇന്ത്യയിലെ രാഷ്ട്രീയകക്ഷികൾ
ചിനക്കൽ

മലപ്പുറം ജില്ലയിൽ വേങ്ങര ബ്ലോക്കിലെ ഒരു ഉൾനാടൻ പ്രദേശമണ്‌ **ചിനക്കൽ**. ഒരു കാലത്ത്‌ കുറുകയെന്ന പേരിലാണ്‌ ഇവിടം അറിയപ്പെട്ടിരുന്നത്‌. കുറുക  ഗവ. യു.പി.സ്കൂൾ, മൻസൂറുൽ ഹിദായ മദ്രസ്സ, ചിനക്കൽ ജുമാ മസ്ജിദ്‌ എന്നിവ ഇവിടെ സ്ഥിതി ചെയ്യുന്നു. പ്രധാന സാമ്പത്തിക വരുമനം ഗൾഫ്‌ മേഖലയിൽ നിന്നുമാണ്‌.

## പുറത്തേക്കുള്ള കണ്ണികൾ

വിഭാഗം: മലപ്പുറം ജില്ലയിലെ ഗ്രാമങ്ങൾ
പി.എസ്. വാര്യർ

thumb|right| വൈദ്യരത്നം പി.എസ്. വാര്യർ
പ്രശസ്ത ആയുർവ്വേദ ചികിത്സാ കേന്ദ്രമായ കോട്ടയ്ക്കൽ ആര്യ വൈദ്യശാലയുടെ സ്ഥാപകനാണ് വൈദ്യരത്നം എന്നറിയപ്പെടുന്ന **പി.എസ്. വാര്യർ** (പന്നീമ്പള്ളി ശങ്കരവാര്യർ) (1869-1944). പ്രശസ്തനായ ആയുർവ്വേദവൈദ്യനായിരുന്ന അദ്ദേഹത്തിന് അലോപ്പതിയിലും പ്രവീണ്യമുണ്ടായിരുന്നു. മനുഷ്യസമുദായത്തിന് അദ്ദേഹം നൽകിയ അമൂല്യ സംഭാവനകൾ പരിഗണിച്ച് 1933ൽ അന്നത്തെ വൈസ്രോയി അദ്ദേഹത്തെ വൈദ്യരത്നം എന്ന ബഹുമതി നൽകി ആദരിച്ചു 

## ജീവിതരേഖ
1869 മാർച്ച് മാസം 16-ന് മീനമാസത്തിലെ അശ്വതിനാളിൽ ഇന്നത്തെ മലപ്പുറം ജില്ലയിലെ കോട്ടയ്ക്കലിൽ പന്നീമ്പള്ളി വാര്യത്ത് പി.എസ്. വാര്യർ ജനിച്ചു. മരായമംഗലത്തു മങ്കുളങ്ങര രാമവാര്യരും പന്നീമ്പള്ളി കുടുംബാഗമായ കുഞ്ഞിക്കുട്ടി വാരസ്യാരുമായിരുന്ന് അച്ഛനമ്മമാർ. ശങ്കരൻ എന്നായിരുന്നു പേരെങ്കിലും ശങ്കുണ്ണി എന്ന ഓമനപ്പേരിലാണ് അന്ന് അറിയപ്പെട്ടിരുന്നത്

ശങ്കുണ്ണിയുടെ മാതാപിതാക്കൾ അദ്ദേഹത്തിന് 12 വയസ്സാവുമ്പോഴേക്കും മരിച്ചു. അങ്ങനെ ശങ്കുണ്ണി വീടിന്റെ കാരണവരായിത്തീർന്നു. ആദ്യഗുരു കൈക്കുളങ്ങര രാമവാര്യരായിരുന്നു. കോണത്തു അച്യുതവാര്യരിൽ നിന്നും വൈദ്യം പഠിച്ഛു. പിന്നീട് കുട്ടഞ്ചേരി അഫ്ഫൻ മൂസ്സിൽ നിന്നും ശിക്ഷണം നേടി. അന്ന് മഞ്ചേരിയിൽ ഭിഷഗ്വരനായിരുന്ന ദിവാൻ ബഹാദൂർ ഡോ. വി. വർഗ്ഗീസിന്റെ അടുക്കൽ കണ്ണുചികിത്സക്കു പോയതിനു ശേഷം അലോപ്പതിയിൽ ശങ്കുണ്ണിക്ക് താല്പര്യം ജനിച്ചു. അദ്ദേഹത്തോടൊപ്പം താമസിച്ച് അലോപ്പതിയിലും വിജ്ഞാനം നേടി.

മലയാളത്തിലെ ആദ്യത്തെ വൈദ്യമാസികയായ ധന്വന്തരി അദ്ദേഹം ആരംഭിച്ചു. ചികിത്സാസംബന്ധിയായ വിവിധ ഗ്രന്ഥങ്ങൾ രചിച്ചു. അവയിൽ പ്രധാനപ്പെട്ടതാണ് ചികിത്സാസംഗ്രഹം, ബൃഹച്ഛാരീരം, അഷ്ടാംഗസംഗ്രഹം തുടങ്ങിയവ. പി.എസ്.വി. നാട്യസംഘം എന്ന കഥകളിസംഘവും അദ്ദേഹം നടത്തിയിരുന്നു.

## ആര്യവൈദ്യശാല

1902-ൽ, ജന്മനാടായ കോട്ടയ്ക്കലിൽ, വൈദ്യരത്നം പി.എസ്. വാര്യർ സ്ഥാപിച്ച ആയുർവ്വേദ ചികിത്സാകേന്ദ്രമാണ് കോട്ടയ്ക്കൽ ആര്യ വൈദ്യശാല. ആധുനിക ഗവേഷണശാലകളും, മരുന്നു നിർമ്മാണ സംവിധാനങ്ങളുമുള്ള ആര്യ വൈദ്യശാലയ്ക്ക് കോട്ടയ്ക്കൽ, ഡെൽഹി, കൊച്ചി എന്നിവിടങ്ങളിൽ ശാഖകളുണ്ട്. പി.എസ്. വാര്യരുടെ വിൽപത്ര പ്രകാരം ചാരിറ്റബിൾ ട്രസ്റ്റായി മാറിയ വൈദ്യശാലയുടെ നടത്തിപ്പ് അവകാശം അദ്ദേഹത്തിന്റെ കുടുംബവും, സ്ഥാപനവുമായി ബന്ധപ്പെട്ട ഏഴുപേർ നയിക്കുന്ന ബോർഡിനാണ്. വൈദ്യശാലയുടെ ഭാഗമായി തന്നെ കഥകളിയെ പ്രോത്സാഹിപ്പിക്കാനായി പി.എസ്.വി നാട്യസംഘം എന്ന പേരിൽ ഒരു കഥകളി സംഘവും പ്രവർത്തിക്കുന്നുണ്ട്.

1944 ജനുവരി 30-ന് തന്റെ 75-ആം വയസ്സിൽ പി.എസ്. വാര്യർ അന്തരിച്ചു. അദ്ദേഹത്തിന്റെ അനന്തരവനായിരുന്ന പി. മാധവ വാര്യർ എന്ന പി.എം. വാര്യരാണ് പിന്നീട് കോട്ടയ്ക്കൽ ആര്യവൈദ്യശാലയുടെ ചുമതല ഏറ്റെടുത്തത്. എന്നാൽ, 1953-ലുണ്ടായ ഒരു വിമാനാപകടത്തിൽ പി.എം. വാര്യർ അന്തരിച്ചു. തുടർന്ന് അദ്ദേഹത്തിന്റെ അനുജൻ പി.കെ. വാര്യർ (പി. കൃഷ്ണൻകുട്ടി വാര്യർ) ചുമതല ഏറ്റെടുത്തു. 2021-ൽ നൂറാം വയസ്സിൽ പി.കെ. വാര്യർ അന്തരിച്ചു. തുടർന്ന് അദ്ദേഹത്തിന്റെ അനന്തരവനായ പി. മാധവൻകുട്ടി വാര്യർ ചുമതലയേറ്റു.

## അവലംബം


വർഗ്ഗം:ജീവചരിത്രം
വർഗ്ഗം:1869-ൽ ജനിച്ചവർ
വർഗ്ഗം:1944-ൽ മരിച്ചവർ
വർഗ്ഗം:ആയുർവേദാചാര്യന്മാർ
വർഗ്ഗം:വൈദ്യശാസ്ത്രജ്ഞർ
വർഗ്ഗം:വാരിയർ
വർഗ്ഗം:ആയുർവ്വേദ ചികിൽസകർ
അശോകൻ (വിവക്ഷകൾ)

*അശോകചക്രവർത്തി
*അശോകൻ (നടൻ) - ചലച്ചിത്ര, ടെലിവിഷൻ പരമ്പര അഭിനേതാവ്
*ഹരിശ്രീ അശോകൻ - ചലച്ചിത്ര അഭിനേതാവ്, മിമിക്രി കലാകാരൻ.
*കെ. അശോകൻ - മലയാള സാഹിത്യകാരൻ
വിൻഡോസിന്റെ ചരിത്രം

## മുൻകാലചരിത്രം: മൈക്രോസോഫ്റ്റ് ഡോസിൽ നിന്നുള്ള വികാസം
thumb|top|right|200px|വിൻഡോസ് 1.0 ഡെസ്ക് ടോപ്പ്

thumb|top|right|200px|വിൻഡോസ് 2.0 ഡെസ്ക് ടോപ്പ്

## വിൻഡോസ് 3.0 ന്റെ വിജയം
thumb|top|right|200px|വിൻഡോസ് 3.0 ഡെസ്ക്ടോപ്പ്

## ഒരുവശത്തായുള്ള നീക്കങ്ങൾ: ഒഎസ്/2
## വിൻഡോസ് 3.1 ഉം എൻ ടിയും
thumb|വിൻഡോസ് 3.1x ലോഗോ - വിൻഡോസ് ലോഗോ(1992-2000)

thumbnail|200px|വിൻഡോസ് 3.11 ഡെസ്ക് ടോപ്പ്

## വിൻഡോസ് 95
thumbnail|200px|വിൻഡോസ് 95

## വിൻഡോസ് എൻടി 4.0
right|thumb|200px|വിൻഡോസ് എൻടി 4.0

## വിൻഡോസ് 98
thumb|right|200px|വിൻഡോസ് 98.

## വിൻഡോസ് 2000
right|thumb|വിൻഡോസ് 2000 ലോഗൊ

right|thumb|200px|വിൻഡോസ് 2000 ഡെസ്ക് ടോപ്പ്

## വിൻഡോസ് മില്ലേനിയം ഏഡിഷൻ(എംഇ)
right|thumb|200px|വിൻഡോസ് മില്ലേനിയം ഏഡിഷൻ(എംഇ

## വിൻഡോസ് എക്സ്പി
right|thumb|വിൻഡോസ് ലോഗോ 2006ൽ മൈക്രോസോഫ്റ്റ് പരിഷ്കരിച്ചിറക്കിയത്
thumbnail|200px|വിൻഡോസ് എക്സ്പി 
thumb|200px|വിൻഡോസ് ഫൻ ഡമത്സ് ഫൊർ ലെജസി പിസി ,ഡെസ്ക് ടോപ് കാഴ്ച്
* വിൻഡോസ് എക്സ്പി മീഡിയ സെന്റർ എഡിഷൻ 
* വിൻഡോസ് എക്സ്പി 64ബിറ്റ്
* വിൻഡോസ് എക്സ്പി മീഡിയ സെന്റർ എഡിഷൻ 2005

## വിൻഡോസ് സെർവർ 2003
thumb|200px|വിൻഡോസ് സെർവർ 2003

## വിൻഡോസ് സെർവർ “ലോങ് ഹോൺ“

## വിൻഡോസ് വിസ്ത
thumb|200px|വിൻഡോസ് വിസ്ത,ഡെസ്ക് ടോപ് കാഴ്ച്

## വിൻഡോസ് സെർവർ 2007
[200px|thumb|[വിൻഡോസ് സെർവർ 2007 ]]

## ഭാവിയിൽ വരുന്ന മറ്റ് വിൻഡോസ്
### വിൻഡോസ് ഫിജി
### വിൻഡോസ് വിയന്ന
### വിയന്നക്ക് ശേഷം

## ചരിത്രപട്ടിക

വർഗ്ഗം:മൈക്രോസോഫ്റ്റ്‌ വിൻഡോസ്‌
ചെറുപുഴ (വിവക്ഷകൾ)

*കണ്ണൂർ ജില്ലയിലെ ചെറുപുഴ എന്ന പ്രദേശം.
*ചെറുപുഴ ഗ്രാമപഞ്ചായത്ത്
*ചെറുപുഴ (നദി)
പരാദസസ്യം

മറ്റു സസ്യങ്ങളിൽ വളരുകയും, ആഹാരവും ജലവും അവയിൽ നിന്നു വലിച്ചെടുത്ത് ജീവിക്കുന്ന സസ്യങ്ങളാണ് **പരാദസസ്യങ്ങൾ** (Parasites). ഇത്തിൾ, മൂടില്ലാത്താളി എന്നീ സസ്യങ്ങൾ പരാദങ്ങൾക്കുദാഹരണമാണ്. ചന്ദനമരം ഭാഗികമായി ഒരു പരാദസസ്യമാണ്. ലോകത്തിലെ ഏറ്റവും വലിയ പൂവായ റഫ്ലേഷ്യയും ഒരു പരാദസസ്യമാണ്.

വാസത്തിനുമാത്രം മറ്റു സസ്യങ്ങളെ ആശ്രയിക്കുന്ന സസ്യങ്ങളാണ് എപ്പിഫൈറ്റുകൾ (Epiphytes) എന്നറിയപ്പെടുന്നു. ഇവ ആഹാരം സ്വയം നിർമ്മിക്കുന്ന ഹരിത സസ്യങ്ങളാണ്.ഉദാ: മരവാഴ.

വർഗ്ഗം:പരാദസസ്യങ്ങൾ
കോട്ടയം (വിവക്ഷകൾ)

* കോട്ടയം ജില്ല - കേരളത്തിലെ പതിനാല് ജില്ലകളിലൊന്ന്
* കോട്ടയം - കോട്ടയം ജില്ലയുടെ ആസ്ഥാനനഗരം
* കോട്ടയം നഗരസഭ - കോട്ടയം ജില്ലയിലെ ഒരു നഗരസഭ
* കോട്ടയം രാജവംശം - കേരളത്തിലെ പഴയ രാജവംശം
* കോട്ടയം (മലബാർ) - കണ്ണൂർ ജില്ലയിലെ പഴയ നാട്ടുരാജ്യം
* കോട്ടയം ഗ്രാമപഞ്ചായത്ത് - കണ്ണൂർ ജില്ലയിലെ ഒരു പഞ്ചായത്ത് 
* കോട്ടയം (കണ്ണൂർ ജില്ല) - കണ്ണൂർ ജില്ലയിലെ ഒരു ഗ്രാമം
കോട്ടപ്പുറം (വിവക്ഷകൾ)

**കോട്ടപ്പുറം** എന്ന പേരിൽ കേരളത്തിൽ ഒന്നിലധികം സ്ഥലങ്ങളുണ്ട്.

* കോട്ടപ്പുറം, തൃശ്ശൂർ ജില്ല. ചാവക്കട് നിന്ന് പൊന്നാനി റൂട്ടിൽ
* കോട്ടപ്പുറം, തൃശ്ശൂർ ജില്ല. മുണ്ടത്തിക്കോട് പഞ്ചായത്ത്
* കോട്ടപ്പുറം, തൃശ്ശൂർ ജില്ല. എരുമപ്പെട്ടി പഞ്ചായത്ത്
* കോട്ടപ്പുറം, കൊടുങ്ങല്ലൂർ മേത്തല പഞ്ചായത്ത്. 
* കോട്ടപ്പുറം, കൊല്ലം ജില്ല. കടയ്ക്കൽ പഞ്ചായത്തിൽ
* കോട്ടപ്പുറം, കൊല്ലം ജില്ല, ശ്രൂരനാട് പഞ്ചായത്ത്
* കോട്ടപ്പുറം, കൊല്ലം ജില്ല, മുക്കുന്നത്ത്.
* കോട്ടപ്പുറം, കൊല്ലം ജില്ല. പരവൂർ മുനിസിപ്പാലിറ്റി
* കോട്ടപ്പുറം, കൊല്ലം ജില്ല. പേരയം പഞ്ചായത്തിൽ, കുണ്ടറ നിന്ന് 4.0 ക്. മീ. 
* കോട്ടപ്പുറം, പാലക്കാട് കരിമ്പുഴ പഞ്ചായത്തിൽ
* കോട്ടപ്പുറം, കാസർഗോഡ് 
* കോട്ടപ്പുറം, മലപ്പുറം ജില്ല കൊണ്ടൊട്ടിക്കടുത്ത്.
* കോട്ടപ്പുറം, മലപ്പുറം ജില്ല. ഇരുമ്പിളിയം പഞ്ചായത്ത്
* കോട്ടപ്പുറം, മലപ്പുറം ജില്ല. പുളിക്കൽ പഞ്ചായത്ത്
* കോട്ടപ്പുറം, തിരുവനന്തപുരം ജില്ല. കാട്ടാക്കട പഞ്ചായത്ത്
* കോട്ടപ്പുറം, തിരുവനന്തപുരം ജില്ല. പള്ളിക്കൽ പഞ്ചായത്ത്
* കോട്ടപ്പുറം, തിരുവനന്തപുരം ജില്ല. പാങ്ങോട്
* കോട്ടപ്പുറം, തിരുവനന്തപുരം ജില്ല. വിഴിഞ്ഞം പഞ്ചായത്ത്
* കോട്ടപ്പുറം, തിരുവനന്തപുരം ജില്ല. ചിറയിൻകീഴ് പഞ്ചായത്ത്
* കോട്ടപ്പുറം, എറണാകുളം ജില്ല. ആലങ്ങാട് പഞ്ചായത്ത്
* കോട്ടപ്പുറം, എറണാകുളം ജില്ല. രാമംഗലം പഞ്ചായത്ത്
* കോട്ടപ്പുറം, ആലപ്പുഴ ജില്ല. ആരൂർ പഞ്ചായത്ത്
മുഴപ്പിലങ്ങാട്‌ ബീച്ച്

കേരളത്തിലെ കണ്ണൂർ ജില്ലയിലെ തലശ്ശേരിയിൽ സ്ഥിതി ചെയ്യുന്ന കടൽത്തീരമാണ് മുഴപ്പിലങ്ങാട് ബീച്ച്.  കണ്ണൂരിനും തലശ്ശേരിക്കും ഇടയ്ക്കുള്ള ദേശീയപാത 17-നു സമാന്തരമായി ആണ് ഈ കടൽ തീരം സ്ഥിതിചെയ്യുന്നത്. കേരളത്തിൽ വാഹനങ്ങൾ ഓടിക്കാവുന്ന ഏക ബീച്ച് ഇതാണ്‌. ഏഷ്യയിലെ ഏറ്റവും വലിയ ഡ്രൈവ് ഇൻ ബീച്ച് മുഴപ്പിലങ്ങാട്‌ ബീച്ച് ആണ്. . 5 കിലോമീറ്റർ നീളമുള്ള ഈ കടപ്പുറം ഒരു വലിയ അർദ്ധവൃത്തിലാണ് ഉള്ളത്. കടൽ തീരത്തിനു തെക്കുവശത്തായി കടപ്പുറത്തുനിന്നും ഏകദേശം 200 മീറ്റർ അകലെ കടലിൽ കാണുന്നതാണ് ധർമ്മടം തുരുത്ത്(ദ്വീപ്). ഈ ചെറു ദ്വീപിനെ പ്രാദേശികമായി പച്ചത്തുരുത്ത് എന്നും വിളിക്കുന്നു.

## പ്രകൃതി
നാല് കിലോമീറ്റർ ദൈർഘ്യം വരെ മുഴപ്പിലങ്ങാട് കടൽത്തീരത്തുകൂടി വെള്ളത്തിലും കരയിലുമായി വാഹനം ഓടിച്ച് യാത്രചെയ്യാൻ (ഡ്രൈവ്-ഇൻ-ബീച്ച്) കഴിയും. വേലിയേറ്റ സമയത്ത് വെള്ളം കയറി നനയുമ്പോൾ ഇവിടെയുള്ള മണലിന് ഉറപ്പ് വർദ്ധിക്കുന്നതിനാൽ വാഹനങ്ങളുടെ ടയറുകൾ മണലിൽ താഴുകയില്ല. താരതമ്യേന ആഴം കുറവായതിനാൽ സുരക്ഷിതമായി കടലിൽ ഇറങ്ങാൻ സാധിക്കുന്നു. ഏതാനും വർഷങ്ങളായി ഏപ്രിൽ - മെയ് മാസത്തിൽ ഇവിടെ ‘ബീച്ച് ഫസ്റ്റിവൽ’ നടക്കാറുണ്ട്. കടലിലെ സാഹസിക യാത്ര, ഉല്ലാസ യാത്രകൾ, കുട്ടികളുടെ വിനോദ പരിപാടികൾ, കലാ-സാംസ്ക്കാരിക പരിപാടികൾ, പ്രദർശനങ്ങൾ എന്നിവയെല്ലാം ആഘോഷത്തിന്റെ ഭാഗമായി ഇവിടെ ഒരുക്കാറുണ്ട്.
സായാഹ്നങ്ങളിൽ വിശ്രമിക്കാനും കാറ്റുകൊള്ളാനുമായി അനേകം ആളുക്കൽ നിത്യേന മുഴപ്പിലങ്ങാട് ബീച്ചിൽ എത്തിച്ചേരാറുണ്ട്. നിരവധി റിസോർട്ടുകളും ബീച്ചിനോട് ചേർന്ന് പ്രവർത്തിക്കുന്നുണ്ട്. ഇരുവശങ്ങളിലായി സ്ഥിതിചെയ്യുന്ന പാറക്കൂട്ടങ്ങളിൽ ധാരാളം കല്ലുമ്മക്കായ (ഒരിനം കക്ക) ഉണ്ട്. ശൈത്യകാലങ്ങളിൽ ധാരാളം ദേശാടന പക്ഷികൾ ഇവിടെ വിരുന്നു വരാറുണ്ട്.

## എത്താനുള്ള വഴി

* അടുത്തുള്ള പട്ടണം/ ബസ് സ്റ്റാന്റ്/ റെയിൽ‌വേ സ്റ്റേഷനുകൾ 
* തലശ്ശേരി- 7കി.മീ അകലെ
** എടക്കാട് റെയിൽവേ സ്റ്റേഷൻ (പാസഞ്ചർ തീവണ്ടികൾ മാത്രം)
* റോഡ് - ദേശീയപാത 66 (പഴയ ദേശീയപാത 17) കണ്ണൂരിനും തലശ്ശേരിക്കും ഇടയിൽ
* ഏറ്റവും അടുത്തുള്ള വിമാനത്താവളം
** കണ്ണൂർ അന്താരാഷ്ട്ര വിമാനത്താവളം- 25.7 കിലോമീറ്റർ  അകലെ

## ചിത്രശാല

File:മുഴപ്പിലങ്ങാട് ഡ്രൈവിംഗ് ബീച്ച്.jpg|മുഴപ്പിലങ്ങാട് ഡ്രൈവിംഗ് ബീച്ച്. ധർമ്മടം തുരുത്ത് ദൂരെ കാണാം.
File:Muzhapilangad beach.JPG|മുഴപ്പിലങ്ങാട് ബീച്ച് ഫസ്റ്റിവൽ കാലത്തെ സഞ്ചാരികൾ
File:Fishermen at work by Shagil Kannur.jpg|ബീച്ചിലെ മത്സ്യത്തൊഴിലാളികൾ
File:Muzhapilangad-Beach.jpg| മറ്റൊരു ദൃശ്യം 
File:Muzhappilangad beach (12).JPG|കടപ്പുറത്തെ പച്ചപ്പ്
File:Rocks at Muzhappilangad beach.jpg|thumb|ബീച്ചിൻറെ വടക്ക് ഭാഗത്തുള്ള പാറക്കെട്ടുകൾ
File:Boats at Muzhappilangad Beach.jpg|കടപ്പുറത്തിനടുത്ത് ബോട്ടുകൾ
File:Lesser crested terns at Muzhappilangad beach.jpg|ബീച്ചിൽ എത്തുന്ന പക്ഷികൾ (Lesser crested terns)


## ഇതും കാണുക
* മുഴപ്പിലങ്ങാട്
* തലശ്ശേരി
* ധർമ്മടം
* ധർമ്മടം ദ്വീപ്
* കണ്ണൂർ

## പുറത്തേക്കുള്ള കണ്ണികൾ

* മുഴപ്പിലങ്ങാട് ബീച്ചിന്റെ ഒരു യൂറ്റ്യൂബ് വീഡിയോ
*  യാത്ര സമ്പന്ധമായ വിവരങ്ങൾക്ക് 

## അവലംബങ്ങൾ


വർഗ്ഗം:കേരളത്തിലെ കടൽത്തീരങ്ങൾ
ദ്വയാണുതന്മാത്ര

[thumb|150px|A [space-filling model of the diatomic molecule *dinitrogen*, N2.]]
രാസബന്ധനം മൂലം ഒരു പോലുള്ളതോ വ്യത്യസ്തമോ ആയ രണ്ട് അണുക്കൾ സം‌യോജിച്ചുണ്ടാകുന്ന തന്മാത്രയാണ്‌ **ദ്വയാണുതന്മാത്ര**. ഹൈഡ്രജൻ, നൈട്രജൻ, ഓക്സിജൻ, കാർബൺ മോണോക്സൈഡ് എന്നിവ ദ്വയാണു തന്മാത്രകൾക്കു ഉദാഹരണങ്ങളാണ്‌. ഉൽകൃഷ്ട വാതകങ്ങളല്ലാത്ത മിക്ക അണുക്കളും ആയിരക്കണക്കിനു കെൽവിനിൽ ചൂടാക്കുമ്പോൾ ദ്വയാണു തന്മാത്രകളായിത്തീരുന്നു.

## സാന്നിധ്യം
ഭൂമിയിലെ ചുറ്റുപാടിലും പരീക്ഷണ ശാലകളിലും നക്ഷത്രാന്തരീയ ഇടങ്ങളിലുമായി നൂറുകണക്കിന് തരത്തിലുള്ള ദ്വയാണു തന്മാത്രകൾ തിരിച്ചറിയപ്പെടുകയും തരംതിരിക്കുകയും ചെയ്യപ്പെട്ടിട്ടുണ്ട്. ഭൗമാന്തരീക്ഷത്തിന്റെ 99% ശതമാനവും ദ്വയാണു തന്മാത്രകളാൽ സമ്പുഷ്ടമാണ്. ഇതിൽ പ്രധാനപ്പെട്ടവ 78 ശതമാനം വരുന്ന നൈട്രജനും 21 ശതമാനം വരുന്ന ഓക്സിജനുമാണ്. ഹൈഡ്രജന്റെ പ്രകൃത്യാ രൂപമായ ദ്വയാണു തന്മാത്രാ ഹൈഡ്രജൻ (H2) ഭൗമാന്തരീക്ഷത്തിൽ വളരെ കുറഞ്ഞ അളവിലാണെങ്കിലും പ്രകൃതിയിൽ ഏറ്റവും കണ്ടുവരുന്ന ദ്വയാറ്റോമിക തന്മാത്ര ഹൈഡ്രജന്റേതാണ്. നക്ഷത്രാന്തരീയ ഇടങ്ങളിൽ ഭൂരിഭാഗവും ഹൈഡ്രജൻ അണുക്കളാണ്.

സാധാരണ പരീക്ഷണശാല സമാന ചുറ്റുപാടുകളിൽ അതായത് അന്തരീക്ഷ മർദ്ദം 1 ബാറിലും താപനില 25 ഡിഗ്രി സെൽഷ്യസിലും നിലനിൽക്കുന്ന ദ്വയാണു തന്മാത്രകളാണ്‌ ഹൈഡ്രജൻ (H2), നൈട്രജൻ (N2), ഓക്സിജൻ (O2), ഹാലോജെനുകൾ എന്നിവ. ഫ്ലൂറിൻ, ക്ലോറിൻ, ബ്രോമിൻ, അയഡിൻ എന്നീ ഹാലൊജെനുകളെ അപേക്ഷിച്ച് ആസ്റ്ററ്റീന്റെ വളരെ അപൂർവ്വമാണ്‌, ഇതിന്റെ ഏറ്റവും സ്ഥിരതയുള്ള ഐസോടോപ്പിനുപോലും 8.3 മണിക്കൂർ മാത്രമേ അർദ്ധായുസ്സുള്ളൂ, അതിനാൽ തന്നെ ഇതിനെ സാധാരണ പരിഗണിക്കാറില്ല. മറ്റ് പല മൂലകങ്ങളേയും ചൂടാക്കി വാതകാവസ്ഥയിലെത്തിച്ച് ദ്വയാണു തന്മാത്ര രൂപത്തിലെത്തിക്കാൻ സാധിക്കുന്നതാണ്‌, പക്ഷേ അവ താഴ്ന്ന താപനിലയിൽ വീണ്ടും പോളിമറൈസേഷൻ വിധേയമാകും. ഉദാഹരണത്തിന്‌ ആറ്റോമിക ഫോസ്ഫറസിനെ ചൂടാക്കി വിഘടനത്തിനു വിധേയമാക്കിയാൽ ഡൈഫോസ്ഫറസ് ലഭിക്കുന്നതാണ്‌.

മിക്കവാറും ദ്വയാണു തന്മാത്രകളിലെയും അണുക്കൾ ഒരേ പോലെയായിരിക്കില്ല. ഉദാഹരണങ്ങൾ കാർബൺ മോണോക്സൈഡ്, നൈട്രിക് ഓക്സൈഡ്, ഹൈഡ്രജൻ ക്ലോറൈഡ് എന്നിവയാണ്‌. 

ദ്വയാണുതന്മാത്രയിലെ രണ്ടാറ്റങ്ങളും ,(H2), nitrogen (N2), oxygen (O2 എന്നിവയുദാഹരണങ്ങൾ)ഒന്നു തന്നെയാണെങ്കിൽ അവയെ ഹോമോന്യൂക്ലിയാർ എന്നും CO , NO എന്നിവയിലെ പോലെ രണ്ടാറ്റങ്ങളും വ്യത്യസ്തമാണെങ്കിൽ അവയെ ഹെട്രോ ന്യൂക്ലിയാർ എന്നും വിളിക്കുന്നു. ഹോമോന്യൂക്ലിയാർ ദ്വയാണുതന്മാത്രകൾ നോൺ പോളാറും , സഹസം‌യോജകബന്ധനത്താൽ ബന്ധിപ്പിച്ചവയുമായിരിക്കും.

## അവലംബം

## പുറമെ നിന്നുള്ള കണ്ണികൾ
* Hyperphysics - Rotational Spectra of Rigid Rotor Molecules
* Hyperphysics - Quantum Harmonic Oscillator
* 3D Chem - Chemistry, Structures, and 3D Molecules 
* IUMSC - Indiana University Molecular Structure Center

വർഗ്ഗം:തന്മാത്രകൾ
വർഗ്ഗം:സ്റ്റീരിയോകെമിസ്ട്രി
ആർ.എസ്സ്.എസ്സ്. (വിവക്ഷകൾ)

*ആർ.എസ്സ്.എസ്സ്. (സംഘടന) - ഭാരതത്തിന്റെ  സംഘടന
*ആർ.എസ്സ്.എസ്സ് (ഫയൽ ഫോർമാറ്റ്) - ഒരു ഫയൽ ഫോർമാറ്റ്
*ആർ.എസ്സ്.എസ്സ് (സമൂഹം) - റോയൽ സ്റ്റാറ്റിസ്റ്റിക്കൽ സൊസൈറ്റി.
*ആർ.എസ്സ്.എസ്സ് (കണക്ക്) - റൂട്ട് സം സ്ക്വയർ - Root Sum Square
*ആർ.എസ്സ്.എസ്സ് (ഇന്റർനെറ്റ്) - റിച്ച് സൈറ്റ് സമ്മറി - Rich Site Summary
ഹോളണ്ട്

thumb|300px| നെതർലന്റിന്റെ ഭൂപടം, തെക്ക്, വടക്ക് ഹോളൺറ്റുകളേയും കാണാം
**ഹോളണ്ട്** നെതർലണ്ടിലെ ഒരു പ്രത്യേക ഭൂവിഭാഗം ആണ്‌. ചിലർ നെതർലണ്ടിനെ മൊത്തമായി സൂചിപ്പിക്കാൻ ഹോളണ്ട് എന്ന് ഉപയോഗിക്കാറുണ്ട് എന്നാൽ മറ്റ് പ്രവിശ്യകളിൽ ഉള്ള ഡച്ച്കാർക്ക് ഈ വിശേഷണത്തോട് ഇഷ്ടക്കേടുണ്ട്. ഈ പ്രവിശ്യ നെതർലാണ്ടിന്റെ ഒരു കൗണ്ടിയാണ്. പത്ത് മുതൽ പതിനാറാം നൂറ്റാണ്ട് വരെ ഈ പ്രവിശ്യ ഭരിച്ചിരുന്നത് ഹോളണ്ടിന്റെ കൗണ്ട്മാർ ആയിരുന്നു.
## അവലംബം


വർഗ്ഗം:നെതർലന്റ്സ്
വർത്തമാനം ദിനപ്പത്രം

**വർത്തമാനം ദിനപത്രം** മലയാള ഭാഷയിൽ ഫെബ്രുവരി 2003 മുതൽ കോഴിക്കോട് നിന്നും പ്രസിദ്ധീകരണം ആരംഭിച്ച ദിനപത്രമാണ്. തുടർന്ന് 16-ഫെബ്രുവരി-2003ൽ ദോഹ(ഖത്തർ)യിൽ നിന്നും വിദേശ പ്രസിദ്ധീകരണം തുടങ്ങി. ഇപ്പോൾ കൊച്ചിയിലടക്കം രണ്ട് സ്വദേശ പ്രസിദ്ധീകരണവും ഒരു വിദേശ പ്രസിദ്ധീകരണവും നിലവിലുണ്ട്. 2003-ൽ ഡോ: സുകുമാർ അഴീക്കോട് പ്രധാന പത്രാധിപസ്ഥാനം വഹിച്ച് കൊണ്ട് പ്രസിദ്ധീകരണം തുടങ്ങി.

## അവലംബം

## പുറം കണ്ണികൾ
* Womens Page  
* Malayalam Newspapers Online
* VARTHAMANAM MALAYALAM EPAPER
* Varthamanam 
* Varthamanam Epaper

വിഭാഗം:മലയാളം പത്രങ്ങൾ
വർഗ്ഗം:ഇന്ത്യയിലെ പത്രങ്ങൾ
പാപനാശിനി

കേരളത്തിലെ ഒരു നദിയാണ് **പാപനാശിനി നദി**. എല്ലാ പാപങ്ങളും കഴുകിക്കളയുന്നു എന്ന് വിശ്വസിക്കുന്ന ഈ നദി *പാപനാശിനി* എന്ന് ചുരുക്കി അറിയപ്പെടുന്നു.

## ഭൂമിശാസ്ത്രം

തിരുനെല്ലി ക്ഷേത്രത്തിനടുത്ത് ബ്രഹ്മഗിരി മലനിരകളിൽ നിന്ന് ഒരു അരുവിയായി ഉൽഭവിക്കുന്ന പാപനാശിനി കാളിന്ദി നദിയിൽ ചെന്ന് ചേരുന്നു. (ഇത് കേരളത്തിലെ കാളിന്ദി നദിയാണ്, യമുന അല്ല).

## ഐതിഹ്യം

ഐതിഹ്യങ്ങൾ അനുസരിച്ച് ബ്രഹ്മാവ് തിരുനെല്ലി ക്ഷേത്രത്തിൽ മഹാവിഷ്ണുവിന്റെ വിഗ്രഹം പ്രതിഷ്ഠിച്ചതിൽ പ്രസാദിച്ച് വിഷ്ണു ബ്രഹ്മാവിന് വരമായി നൽകിയതാണ് പാപനാശിനി നദിയുടെ എല്ലാ പാപങ്ങളും കഴുകി കളയുവാനുള്ള ശക്തി. പാപനാശിനി ഒരു അരുവിയാണ്, ഏകദേശം 15 അടി വീതിയും ഒരു മീറ്റർ ആഴവുമാണ് ഈ അരുവിയുടെ മിക്കഭാഗത്തും . ഈ അരുവി പാപനാശിനി എന്ന പേർ വന്നിട്ടുണ്ടേങ്കിലും നിലവിൽ ശ്രാദ്ധം,പിതൃബലി , ക്ഷേത്ര പിണ്ഡബലി എന്നീ കർമ്മങ്ങൾ ചെയ്യാൻ ഒരു പാട് പേർ വരുന്നുണ്ട്. ഹിന്ദു മത ആചാരപ്രകാരം ബ്രഹ്മ, വിഷ്ണു, മഹേശ്വര സാനിധ്യത്തിലാണ് ഇത്തരത്തിലുള്ള കർമ്മങ്ങൾ ചെയ്യുക. ഇവിടെ ഈ ത്രിമൂർത്തികളുടെ സാനിധ്യമാണ് ഉള്ളത്. പാപനാശിനി നദിക്ക് പാപങ്ങൾ‍ കഴുകിക്കളയുവാനുള്ള കഴിവ് ഉണ്ടെന്നു വിശ്വസിക്കുന്നു.

വിഭാഗം:കേരളത്തിലെ നദികൾ
കോഴിക്കോടൻ

മലയാളത്തിലെ പ്രശസ്ത ചലച്ചിത്രനിരൂപകനായിരുന്നു  **കോഴിക്കോടൻ** എന്ന തൂലികാനാമത്തിൽ അറിയപ്പെടുന്ന **കെ. അപ്പുക്കുട്ടൻ നായർ** ( 1925 - 2007 ജനുവരി 20).  രണ്ടായിരത്തോളം സിനിമാ നിരൂപണങ്ങളെഴുതിയിട്ടുണ്ട്. കവി, ഹാസ്യസാഹിത്യകാരൻ എന്നീ നിലകളിലും ഇദ്ദേഹം ശ്രദ്ധേയനായിരുന്നു.

## ജീവിതരേഖ
1925-ൽ പാലക്കാട് തിരുവേഗപ്പുറം ചെമ്പ്രയിൽ പേങ്ങാട്ടിരി വീട്ടിൽ ജനനം. പോസ്റ്റുമാസ്റ്ററായി സേവനം അനുഷ്ടിച്ചിരുന്നു. മാതൃഭൂമി ആഴ്‌ചപ്പതിപ്പിന്റെ ‘ചിത്രശാല’ എന്ന സിനിമാ നിരൂപണ പംക്തിയിലൂടെ വായനക്കാർക്ക് പരിചിതനായി. കേരള ഫിലിം ക്രിട്ടിക്സ്‌ അസോസിയേഷന്റെ ആദ്യ പ്രസിഡന്റായിരുന്നു. കേന്ദ്ര ഫിലിം സെൻസർ ബോർഡ് അംഗമായി പ്രവർത്തിച്ചിട്ടുണ്ട്. 1972, 82, 91, 95 എന്നീ വർഷങ്ങളിൽ സംസ്ഥാന ചലച്ചിത്ര അവാർഡ് കമ്മിറ്റി അംഗമായി പ്രവർത്തിച്ചു. 1980-ൽ ഫിലിം അക്രെഡിറ്റേഷൻ കമ്മിറ്റി അംഗമായിരുന്നു. കൂടാതെ 1985-87 കാലത്ത് ആകാശവാണിയിൽ പരിപാടികൾ അവതരിപ്പിച്ചിട്ടുണ്ട്.

സ്വർണ്ണകുമാരി ആണ് ഭാര്യ. മക്കൾ: കൃഷ്ണദാസ്, നിർമ്മലാ മുരളീധരൻ.

## കൃതികൾ
*മലയാള സിനിമയിലെ എക്കാലത്തെയും മികച്ച പത്തു ചിത്രങ്ങൾ*  *ചലച്ചിത്ര സല്ലാപം*, *ചലച്ചിത്ര ജാലകം*, *സത്യൻ എന്ന നടൻ*, *മലയാള സിനിമ എന്റെ പ്രേമ ഭാജനം* തുടങ്ങിയ ചലച്ചിത്രസംബന്ധിയായ പുസ്തകങ്ങൾ രചിച്ചിട്ടുണ്ട്. *മഹാനായ ശിക്കാറി*, *ഏഷണിപുരാണം* തുടങ്ങിയ ഹാസ്യ കൃതികളും *വെറും മക്കാർ*, *സ്നേഹാദരപൂർവ്വം* എന്നീ കവിതാസമാഹാരങ്ങളും രചിച്ചു.

## പുരസ്കാരങ്ങൾ
*[[ചലച്ചിത്ര ആസ്വാദനം എങ്ങനെ?(പുസ്തകം)|ചലച്ചിത്ര ആസ്വാദനം എങ്ങനെ]]* എന്ന പുസ്തകത്തിന് 1988-ലെ സംസ്ഥാന ചലച്ചിത്ര അവാർഡും *[[പടച്ചോനിക്ക് സലാം]]* എന്ന കവിതാസമാഹാരത്തിന് 2002-ലെ ഹാസ്യസാഹിത്യത്തിനുള്ള കേരള സാഹിത്യ അക്കാദമി അവാർഡും ലഭിച്ചു.
## അവലംബം

വർഗ്ഗം:1925-ൽ ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:ജനുവരി 20-ന് മരിച്ചവർ
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:മലയാള ചലച്ചിത്ര നിരൂപകർ
വർഗ്ഗം:മലയാള ഹാസ്യസാഹിത്യകാരന്മാർ
ചന്ദനസാരം

ഉത്കൃതിച്ഛന്ദസ്സിലുള്ള ഒരു സംസ്കൃതവർണ്ണവൃത്തമാ‍ണ് **ചന്ദനസാരം**. എട്ടു ഭഗണങ്ങളും രണ്ടു ഗുരുക്കളും എന്ന് ഗണവ്യവസ്ഥ.

## ലക്ഷണം